Državni proračun Republike Hrvatske

Katančićeva 5

10000 Zagreb

Žiro račun: **HR1210010051863000160**

BILJEŠKE UZ FINANCIJSKE IZVJEŠTAJE ZA RAZDOBLJE

1. SIJEČNJA – 31. PROSINCA 2021.

# Zakonski okvir

* Zakon o proračunu (Narodne novine, br. 87/08, 136/12 i 15/15)
* Zakon o izvršavanju Državnog proračuna Republike Hrvatske za 2021. (Narodne novine, br. 135/20, 69/21, 122/21)
* Pravilnik o proračunskom računovodstvu i računskom planu (Narodne novine, br. 124/14, 115/15, 87/16, 3/18, 126/19 i 108/20)
* Pravilnik o financijskom izvještavanju u proračunskom računovodstvu (Narodne novine, br. 03/15, 93/15, 135/15, 2/17, 28/17, 112/18, 126/19, 145/20 i 32/21)
* Pravilnik o proračunskim klasifikacijama (Narodne novine, br. 6/10, 120/13 i 01/20)

# BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA

Bilješka 1.

Izvještaj o prihodima i rashodima, primicima i izdacima sastavljen je za razdoblje 1. siječnja do 31. prosinca 2021. i uključuje prihode i primitke, rashode i izdatke Državnog proračuna, bez prihoda i primitaka, rashoda i izdataka proračunskih korisnika državnog proračuna.

Podaci za popunjavanje financijskih izvještaja dobivaju se iz Glavne knjige proračuna koju informatički podržava SAP sustav.

Poslovanje Državnog proračuna obavlja se preko jedinstvenog računa riznice u HNB broj: HR1210010051863000160 za kunsko poslovanje i deviznih računa u poslovnim bankama.

Bilješka 2.

U obrascu PR-RAS iskazani su:

|  |  |
| --- | --- |
| * ukupni prihodi poslovanja (AOP 001) | 92.725.714.195 |
| * ukupni rashodi poslovanja (AOP 146) | 109.109.632.595 |
| ***manjak prihoda poslovanja (AOP 286)*** | ***16.383.918.400*** |
| * ukupni prihodi od prodaje nefinancijske imovine (AOP 292) | 315.139.894 |
| * ukupni rashodi za nabavu nefinancijske imovine (AOP 344) | 86.352.583 |
| ***višak prihoda od nefinancijske imovine (AOP 401)*** | ***228.787.311*** |
| * ukupni primici od financijske imovine i zaduživanja (AOP 413) | 37.850.895.422 |
| * ukupni izdaci za financijsku imovinu i otplate zajmova (AOP 521) | 22.246.566.827 |
| ***višak od financijske imovine (AOP 628)*** | ***15.586.328.595*** |
| ***manjak prihoda i primitaka (AOP 635)*** | ***568.802.494*** |

U 2021. su prihodi poslovanja ostvareni u iznosu od 92,7 milijardi kuna, odnosno 15% više nego prethodne godine, dok su rashodi poslovanja ostvareni u iznosu od 109,1 milijardi kuna, odnosno 6,9% više nego prethodne godine. Na ostvarenje prihoda državnog proračuna u 2021. godini utjecala su pozitivna kretnja u gospodarstvu, cjelogodišnji fiskalni učinci provedenog poreznog rasterećenja u 2020. te učinci poreznih izmjena koji su stupili na snagu od 1. siječnja 2021., a odnose se na porezne izmjene u okviru sustava poreza na dobit, poreza na dohodak, poreza na dodanu vrijednost te trošarinskih propisa.

Značajan učinak na prihode proračuna imaju i sredstva iz EU fondova, ponajprije iz tekućeg Višegodišnjeg financijskog okvira 2014. - 2020., ali i iz nove financijske perspektive u dijelu koji se odnosi na instrument REACT – EU vezano za očuvanje radnih mjesta.

Rashodi poslovanja ostvareni su u iznosu od 109,1 milijardi kuna, odnosno za 6,9% više u odnosu na ostvarenje 2020. godine. Rast ukupnih rashoda poslovanja proizašao je najvećim dijelom iz rasta rashoda za tekuće pomoći unutar općeg proračuna. Manjak prihoda poslovanja utvrđen za 2021. iznosi 16,4 milijardi kuna, dok je manjak prihoda poslovanja u 2020. iznosio 21,4 milijardi kuna, na što je utjecao prethodno navedeni rast prihoda poslovanja zbog pozitivnih kretnja u gospodarstvu, cjelogodišnjih fiskalnih učinaka provedenog poreznog rasterećenja u 2020. te učinaka poreznih izmjena koji su stupili na snagu od 1. siječnja 2021. U 2021. godinu prenesen je manjak prihoda poslovanja u iznosu od 93,1 milijardi kuna, pa ukupni manjak prihoda poslovanja za prijenos u 2022. godinu iznosi 109,5 milijardi kuna.

Prihodi od prodaje nefinancijske imovine ostvareni su u 2021. u iznosu 315,1 milijuna kuna što predstavlja smanjenje ostvarenja ovih prihoda od 15% u odnosu na ostvarenje u 2020. godini. Rashodi za nabavu nefinancijske imovine su u 2021. ostvareni u iznosu od 86,4 milijuna kuna, odnosno 63,6% manje nego u prethodnoj godini, s obzirom na to da je u 2020. u okviru rashoda za nabavu prijevoznih sredstava u pomorskom i riječnom prometu bilo evidentirano preuzimanje broda u gradnji ULJANIK 514 od strane Republike Hrvatske, Ministarstva financija u iznosu od 142.141.172,80 kuna koje je značajno utjecalo na visinu rashoda u 2020. godini. Na kraju 2021. godine utvrđen je višak prihoda od prodaje nefinancijske imovine u iznosu od 228,8 milijuna kuna, što je 71,6% više ostvaren višak u odnosu na ostvarenje 2020.

Manjak prihoda od prodaje nefinancijske imovine prenesen u 2021. iznosi 46,4 milijardi kuna, pa ukupni manjak prihoda od prodaje nefinancijske imovine za prijenos u 2022. iznosi 46,1 milijardi kuna.

U 2021. su primici od financijske imovine i zaduživanja iznosili 37,9 milijarde kuna, odnosno smanjili su se za 38,6% u odnosu na 61,7 milijardi kuna primitaka ostvarenih u 2020. godini. Izdaci za financijsku imovinu i otplate zajmova ostvareni su u 2021. u iznosu od 22,3 milijardi kuna, odnosno 31,2% manje nego u 2020. kada su ostvareni u iznosu od 32,4 milijardi kuna. U 2021. ostvaren je višak primitaka od financijske imovine nad izdacima u iznosu od 15,6 milijardi kuna, dok je u prethodnoj godini ostvaren višak u iznosu od 29,3 milijardi kuna.

U 2021. je prenesen višak primitaka od financijske imovine iz prethodnih godina u iznosu od 153,5 milijardi kuna, pa ukupni višak primitaka za prijenos u 2021. iznosi 159,1 milijardi kuna.

Ukupni rezultat Državnog proračuna za 2021. je manjak prihoda i primitaka u iznosu od 569 milijuna kuna, a s obzirom na to da je u 2021. prenesen višak prihoda i primitaka u iznosu od 14 milijardi kuna, ukupni višak prihoda i primitaka raspoloživ u sljedećem razdoblju iznosi 13,4 milijardi kuna.

Bilješka 3.

AOP 003 do 011 Porez i prirez na dohodak

Prihodi od poreza na dohodak nisu ostvareni ni u 2020. godini niti u 2021. Razlog navedenom je što su porez i prirez na dohodak od kapitala te ostali porezi i prirezi na dohodak prihod jedinica lokalne i područne (regionalne) samouprave.

Bilješka 4.

AOP 012 do 017 Porez na dobit

Prihodi od poreza na dobit ostvareni su u 2021. u iznosu od 7.915.094.959 kuna, što je smanjenje u odnosu na ostvarenih 9.306.092.983 kuna u 2020. Razlog smanjenja je činjenica da je od 1. siječnja 2021. stopa poreza na dobit za sve poduzetnike koji imaju promet do 7,5 milijuna kuna smanjena s 12% na 10%.

Bilješka 5.

AOP 024 do 031 Porezi na robu i usluge

Porezi na robu i usluge u 2021. godini iznose 74,8 milijarde kuna te su za 18,7% veći u odnosu na ostvarenje u prethodnom razdoblju. Prikupljeni prihodi od poreza na dodanu vrijednost u 2021. godini su veći za 21% u odnosu na ostvareno u 2020., a rezultat su rasta osobne potrošnje, neočekivano dobre turističke potrošnje, poreznih rasterećenja koja su u primjeni od početka 2021. godine te povećane inflacije. Naime, promet u trgovini na malo povećan je u nominalnim iznosima 15,5% u 2021. godini, a turistička sezona bila je daleko bolja od očekivane.

Porez na promet u 2021. godini ostvaren je u iznosu od 559.539 kuna, odnosno manji je za 64% u odnosu na ostvarenje u 2020. godini. Od 2018. godine ukinut je porez na stjecanje rabljenih motornih vozila te je isti zamijenjen upravnim pristojbama koje se naplaćuju kod stjecanja rabljenih vozila. Iznos koji je ostvaren od poreza na promet odnosi se na naplatu dugovanja po osnovi poreza na stjecanje rabljenih motornih vozila.

Prikupljeni prihodi od trošarina i posebnih poreza u 2021. su ostvareni za 12,4% više u odnosu na ostvarenje 2020. godine zbog utjecaja oporavka gospodarske aktivnosti, koji je rezultirao povećanjem intenziteta prometa i potrošnje svih trošarinskih proizvoda. Sukladno tome, svi trošarinski proizvodi u 2021. godini zabilježili su međugodišnji rast. Također, od travnja 2020. provedene su izmjene u sustavu trošarina na alkohol, bezalkoholna pića, te duhan i duhanske proizvode koji svoj cjelogodišnji učinak pokazuju u 2021. godini. Navedenim izmjenama povećana je trošarina na jaka alkoholna pića, dok je u sustavu oporezivanja kave i bezalkoholnih pića promijenjen način obračuna trošarine. Posebni porez na bezalkoholna pića izračunava se prema volumenu te sadržaju šećera, ako bezalkoholna pića ne sadrže metil-ksantine ili taurin podijeljeno u četiri skupine (ovisno o sadržaju šećera) pri čemu pića s manjim sadržajem šećera plaćaju manji porez. Posebno se oporezuju energetski napici odnosno pića koja sadrže metil-ksantine i taurin, i to prema volumenu i sadržaju taurina za bezalkoholna pića koja sadrže taurin te prema volumenu i sadržaju metil-ksantina za bezalkoholna pića koja sadrže metil-ksantine, a ne sadrže taurin. S tim u vezi, a s obzirom da energetska pića, uobičajeno uz visoki sadržaj šećera, sadrže jednu ili obje prethodno navedene komponente, njihovo oporezivanje se vrši po višim iznosima u odnosu na ostala bezalkoholna pića. Također, provedeno je i povećanje trošarine na cigarete i ostale duhanske proizvode. Od ožujka 2021. godine provedeno je novo povećanje trošarina na cigarete pa sada specifična trošarina iznosi 400 kuna za 1000 komada cigareta, proporcionalna trošarina 34% od maloprodajne cijene cigareta, a minimalna trošarina na cigarete iznosi 888 kuna za 1000 komada cigareta. Trošarina je povećana i na sitno rezani duhan za savijanje cigareta i ostali duhan za pušenje te ista iznosi 860 kn za 1 kilogram te na cigare i cigarilose koja iznosi 860 kn za 1000 komada. Visina trošarine se povećava i za grijane duhanske proizvode i nove duhanske proizvode te iznosi 1400 kuna za jedan kilogram za grijane i 860 kn za kilogram za nove duhanske proizvode.

Bilješka 6.

AOP 039 Doprinosi

Prihodi od doprinosa u 2021. godini ostvareni su u iznosu od 9,4 milijuna kuna te bilježe međugodišnje smanjenje u odnosu na 2020. godinu kada su ostvareni u iznosu 11,7 milijuna kuna, jer se uplate koje su evidentirane na ovim prihodima odnose na uplatu dugovanja po osnovi doprinosa za zapošljavanje, budući da je isti ukinut od 1. siječnja 2019.

Bilješka 7.

AOP 052 Tekuće pomoći od institucija i tijela EU, AOP 053 Kapitalne pomoći od institucija i tijela EU

Pravilnikom o izmjenama i dopunama Pravilnika o proračunskom računovodstvu i Računskom planu (Narodne novine, broj 108/20), čije se odredbe primjenjuju u knjigovodstvenim evidencijama od 1. siječnja 2021. i u financijskom izvještavanju za izvještajna razdoblja od 1. siječnja 2021. godine, ukinuta je prethodno važeća odredba prema kojoj su se ostvarena sredstva pomoći od institucija i tijela EU i pomoći iz državnog proračuna temeljem prijenosa EU sredstava (tekuće i kapitalne) evidentirala kao obveza, a priznavala u prihode izvještajnog razdoblja razmjerno troškovima provedbe ugovorenih programa i projekata. Slijedom navedenog, od 1. siječnja 2021. primljena sredstva EU pomoći za odobrene projekte u poslovnim knjigama odmah se priznaju kao prihod.

Prihodi od tekućih pomoći od institucija i tijela EU u 2021. su ostvareni u iznosu od 2,8 milijardi kuna, u odnosu na 2,5 milijardi kuna ostvareno u 2020. godini. Prihodi od kapitalnih pomoći od institucija i tijela EU u 2021. su ostvareni u iznosu od 8.866.777 kuna, što je 243,5% više u odnosu na ostvarenje u 2020. Od ukupnog iznosa tekućih pomoći od EU evidentiranog u okviru navedenog prihoda, 2,7 milijardi kuna se odnosi na refundacije Europskog poljoprivrednog jamstvenog fonda (EPJF).

Bilješka 8.

AOP 079 do 085 Prihodi od financijske imovine

U okviru prihoda od financijske imovine, prihodi od kamata na oročena sredstva i depozite po viđenju ostvareni su u iznosu od 7.737.354 kuna, odnosno 28,3% manje u odnosu na ostvarenje 2020. godine. Ovi prihodi odnose se na kamate na kratkoročna oročavanja povremenih viškova slobodnih novčanih sredstava. Prihodi od zateznih kamata u 2021. godini ostvareni su u iznosu od 207.469.415 kuna, odnosno 31,2% više u odnosu na prethodno izvještajno razdoblje. Razlog navedenog povećanja su više ostvareni prihodi od kamata naplaćenih iz poreznih prihoda i doprinosa u iznosu od 70 milijuna kuna u 2021. godini u odnosu na ostvarenje u 2020. godini.

Prihodi od pozitivnih tečajnih razlika i razlika zbog primjene valutne klauzule u 2021. manji su u odnosu na ostvarenje u 2020. za 88,3%. Razlog tomu je značajan prihod od tečajnih razlika na obveznice u iznosu od 519.819.533,25 kuna koji je bio ostvaren u 2020. godini.

Prihodi od dividendi ostvareni su u 2021. u iznosu od 355.534.708 kuna, što je povećanje od 304,2% u odnosu na ostvarenje u 2020. Osnovni razlog navedenog povećanja je odgoda uplate dividende INA-e koja je umjesto u 2020. godini uplaćena početkom 2021. Od ostalih prihoda od dividendi ostvarenih u 2021. veći iznos odnosi se na uplatu dividende Janaf d.d. u iznosu od 42,9 milijuna kuna.

Nadalje, ostvareni prihodi iz dobiti trgovačkih društava, kreditnih i ostalih financijskih institucija po posebnim propisima u 2021. veći su u odnosu na ostvarenje u 2020. za 21,3%. Najveći iznos prihoda po osnovi dobiti trgovačkih društava i banaka u vlasništvu države uplatila je Hrvatska elektroprivreda d.d. i to u iznosu od 840,6 milijuna kuna, a slijedi Agencija za komercijalnu djelatnost d.o.o. s uplatom od 37,7 milijuna kuna, te Hrvatske šume d.o.o. s uplatom od 32,8 milijuna kuna. Uplata dobiti HNB-a u 2021. godini iznosila je 212,8 milijuna kuna.

Bilješka 9.

AOP 087 Naknade za koncesije

S osnove naknada za koncesije ukupno je u 2021. ostvareno 296,3 milijuna kuna, što je 22,6% više u odnosu na ostvarene prihode u 2020. Tijekom 2021. godine u državni proračun počele su se uplaćivati dvije nove vrste prihoda od koncesija koje se odnose na lučke uprave, što je utjecalo i na povećanje u ostvarenju prihoda.

Bilješka 10.

AOP 089 Naknada za korištenje nefinancijske imovine

Prihodi od naknada za korištenje nefinancijske imovine u 2021. godini su ostvareni u iznosu od 398.306.415 kuna, odnosu veći su za 132,7% u odnosu na ostvarenje u 2020. godini. Ostvareni prihodi odnose se na naknade za eksploataciju mineralnih sirovina na zemljištu u vlasništvu Republike Hrvatske te na lovozakupnine.

Bilješka 11.

AOP 096 Prihodi od kamata na dane zajmove kreditnim i ostalim financijskim institucijama u javnom sektoru, AOP 097 Prihodi od kamata na dane zajmove trgovačkim društvima u javnom sektoru, AOP 099 Prihodi od kamata na dane zajmove trgovačkim društvima i obrtnicima izvan javnog sektora i AOP 100 Prihodi od kamata na dane zajmove drugim razinama vlasti

U 2021. nije bilo ostvarenja prihoda od kamata na dane zajmove kreditnim i ostalim financijskim institucijama u javnom sektoru, dok je u 2020. u okviru navedenih prihoda ostvareno 6.262.500 kuna. Naime, Republika Hrvatska - Ministarstvo financija i Hrvatska banka za obnovu i razvitak dana 26. lipnja 2020. sklopili su Ugovor o zajmu broj: 1/2020, radi ublažavanja negativnih posljedica epidemije koronavirusa i provođenja mjera za očuvanje razine gospodarske aktivnosti, likvidnosti gospodarskih subjekata te očuvanja radnih mjesta. Temeljem navedenog zajma u 2020. ostvaren je prihod od kamata na dane zajmove kreditnim i ostalim financijskim institucijama u javnom sektoru u iznosu od 6.262.500 kuna.

Prihodi od kamata na dane zajmove trgovačkim društvima u javnom sektoru u 2021. ostvareni su u iznosu od 14.680.555 kuna dok je u 2020. ostvareno 934.853 kuna navedenih prihoda. Razlog međugodišnjeg povećanja je prihod od kamata u iznosu od 13.687.500 kuna uplaćen od strane Hrvatske banke za obnovu i razvitak temeljem Ugovora o zajmu broj: 1/2020, sklopljenog između Republike Hrvatske - Ministarstva financija i Hrvatske banke za obnovu i razvitak dana 26. lipnja 2020. radi ublažavanja negativnih posljedica epidemije koronavirusa i provođenja mjera za očuvanje razine gospodarske aktivnosti, likvidnosti gospodarskih subjekata te očuvanja radnih mjesta. S obzirom na činjenicu da prihodi vezani uz dani zajam u 2020. i 2021. nisu evidentirani na ispravnim računima namijenjenima za evidentiranje transakcija s ostalim financijskim institucijama u javnom sektoru, kamo pripada HBOR, u 2022. godini poduzet će se sve potrebne radnje kako bi prihodi bili usklađeni te evidentirani na pripadajućim računima Računskog plana namijenjenim za praćenje transakcija s ostalim financijskim institucijama.

Prihodi od kamata na dane zajmove trgovačkim društvima i obrtnicima izvan javnog sektora u 2021. godini ostvareni su u iznosu od 3.082.340 kuna, odnosno 93,6% više od ostvarenja 2020. godine. Povećanje prihoda odnosi se na uplatu kamate od strane društva Alpha Adriatic d.d. (ranije Uljanik plovidba d.d.). Naime, u predstečajnom postupku društva Alpha Adriatic d.d., Ministarstvu financija priznata je tražbina na ime provizije za izdano državno jamstvo, koju je dužnik sukladno planu namirenja uvećano za redovnu kamatu od 4,5%  obvezan vratiti u državni proračun. U predstečajnom postupku se cjelokupna tražbina Ministarstva financija na ime protestiranog jamstva, uvećano za zateznu kamatu do otvaranja predstečaja, i tražbina na ime provizije, reprogramira uz redovnu kamatu od 4,5%.

U 2021. godini prihodi od kamata na dane zajmove drugim razinama vlasti ostvareni su u iznosu 117.344.139 kuna odnosno za 56,9% manje u odnosu na ostvarenje 2020. godine. Naime, u 2020. ostvareni su prihodi u iznosu od 272,4 milijuna kuna od kamata na dane zajmove koje su Hrvatske autoceste, Autocesta Rijeka - Zagreb uplatile u državni proračun, a po osnovi Ugovora s Ministarstvom financija vezano uz financijsko restrukturiranje cestarskih društava odnosno refinanciranja njihovih obveza temeljem izdane obveznice. Naime, Ugovorom o prijenosu sredstava Ministarstvo financija je sredstva prikupljena izdavanjem euroobveznica ustupilo u korist HAC-a, ARZ-a i HC-a. Na ustupljena sredstva obračunava se kamata koja je identična onoj koju plaća Ministarstvo financija, te su navedena društva dužna uplatiti iznos obračunatih kamata u korist državnog proračuna prije dospijeća obveze Ministarstva financija. U 2021. najznačajniji dio prihoda ostvaren je u iznosu od 105,8 milijuna kuna uplatom Hrvatskih cesta temeljem gore navedenog Ugovora.

Bilješka 12.

AOP 112 Ostali nespomenuti prihodi

U 2021. godini Hrvatska agencija za osiguranje depozita uplatila je u državni proračun 1.457.814.367,76 kuna s osnove povrata inicijalnih sredstava iz Fonda osiguranja štednih uloga i sanacije banaka. Sukladno odredbama članka 15. novog Zakona o osiguranju depozita („Narodne novine“ br. 146/20) od 1. siječnja 2021., stvorili su se uvjeti za smanjenje tj. obustavu prikupljanja ex-ante premija, a sukladno Međunarodnim standardima osiguranja depozita koje je usvojio Baselski odbor za superviziju (IADI Core Principles for Effective Deposit Insurance Systems, November 2014; principle 9 – Sources and uses of funds) sustav osiguranja depozita prije bilo kakvog smanjenja ili obustave prikupljanja premija osiguranja, ima obvezu vratiti sva inicijalna sredstva državama tj. proračunima koja su eventualno uplaćena prilikom osnivanja sustava osiguranja i fondova osiguranja. Agencija je s obzirom na dostignutu propisanu razinu uplaćenih sredstava u osnovni i dodatni fond osiguranja depozita, uplatila u siječnju 2021. navedena sredstva u državni proračun.

Bilješka 13.

AOP 123 Donacije od pravnih i fizičkih osoba izvan općeg proračuna

U 2021. godini prihodi od tekućih donacija iznosili su 9.498 kuna, odnosno gotovo pa 100% su manji u odnosu na ostvarenje u 2020. godini kada su realizirani u iznosu od 55.466.447 kuna. Prihodi u 2020. u okviru navedenog AOP-a evidentirani su temeljem Odluka Vlade Republike Hrvatske o otvaranju računa za donacije financijskih sredstava u akciji „Hrvatska protiv koronavirusa", akciji „Zajedno za Zagreb" (Narodne Novine, br.: 36/2020) i akciji „Pomoć za obnovu nakon potresa“ (Narodne Novine, br.: 147/2020), uplate doniranih financijskih sredstava namijenjenih za borbu protiv epidemije bolesti COVID-19 uzrokovane virusom SARS-CoV-2, za sanaciju posljedica potresa u Gradu Zagrebu i okolici i sanaciju posljedica potresa u gradovima Petrinji, Sisku i Glini te drugim gradovima i općinama koje su pogodili razorni potresi, koje su se uplaćivale na račun državnog proračuna Republike Hrvatske.

Bilješka 14.

AOP 126 Povrat donacija danih neprofitnim organizacijama, građanima i kućanstvima u tuzemstvu po protestiranim jamstvima

Pravilnikom o izmjenama i dopunama Pravilnika o proračunskom računovodstvu i Računskom planu (Narodne novine, broj 108/20), čije se odredbe primjenjuju u knjigovodstvenim evidencijama od 1. siječnja 2021. i u financijskom izvještavanju za izvještajna razdoblja od 1. siječnja 2021. godine izmijenjena su do tada važeća pravila za evidentiranje protestiranih jamstava prema kojima su se planirala u državnom proračunom i iskazivala u izvještajima o izvršenju državnog proračuna u okviru skupine 51 Izdaci za dane zajmove. Budući da su plaćanja po danim državnim jamstvima bila klasificirana u okviru izdataka, a povrati sredstava po isplaćenim jamstvima u okviru primitaka, navedeni poslovni događaji nisu imali utjecaj na visinu deficita državnog proračuna.

S druge strane, prema statističkoj metodologiji Europske unije - ESA 2010, plaćanja na temelju danih jamstava koja zadovoljavaju određene uvjete iskazuju se u okviru rashoda te utječu na visinu deficita. Deficit se po navedenoj metodologiji izračunava drugačije nego prema nacionalnoj metodologiji te se podaci o deficitu razlikuju, a važan utjecaj na navedenu razliku, osim drugih čimbenika, imaju i plaćanja po danim jamstvima.

Dakle, od 2021. godine plaćanje po protestiranim jamstvima evidentiraju se na novim računima razreda 3 Rashodi poslovanja, a slijedom toga, povrati po plaćenim protestiranim jamstvima na novim računima razreda 6 Prihodi poslovanja. Nastavno na sve navedeno, u izmjenama i dopunama Pravilnika brisani su dosadašnji računi potraživanja, izdataka i primitaka, a otvoreni novi računi potraživanja, obveza, rashoda i prihoda vezani uz protestirana jamstva.

Slijedom navedenog, u 2021. godini na AOP-u 126 iskazani su povrati donacija danih neprofitnim organizacijama, građanima i kućanstvima u tuzemstvu po protestiranim jamstvima u iznosu od 529.485 kuna.

Bilješka 15.

AOP 127 Povrat kapitalnih pomoći danih trgovačkim društvima i obrtnicima po protestiranim jamstvima

U 2021. ostvareno je 205.387.185 kuna povrata kapitalnih pomoći danih trgovačkim društvima i obrtnicima po protestiranim jamstvima. Najznačajniji prihodi u navedenom iznosu su prihodi ostvareni temeljem prijeboja potraživanja prema društvu Uljanik d.d. u stečaju i Uljanik Brodogradilište d.d. u stečaju u ukupnom iznosu 154.774.905,58 kuna.

U stečajnom postupku društva Uljanik d.d. u stečaju, Ministarstvo financija je izvršilo prijeboj svoje tražbine na ime plaćenih državnih jamstava sa protutražbinom Uljanika d.d. u stečaju po osnovu cijene u visini utvrđene vrijednosti broda u gradnji Uljanik 531 u iznosu od 72.374.569,20 kuna. Trgovački sud u Pazinu, dana 5. svibnja 2021., donio je rješenje o dosudi broda u gradnji Uljanik 531 Republici Hrvatskoj, Ministarstvu financija, što je evidentirano u 2021. godini.

U 2020. godini evidentirani su rashodi za nabavu prijevoznih sredstava u pomorskom i riječnom prometu u iznosu od 142.141.173 kuna. Vlada Republike Hrvatske na sjednici održanoj 29. listopada 2020. donijela je Zaključak KLASA: 022-03/20-07/306, URBROJ: 50301-05/27-20-2 kojim je zadužila Ministarstvo financija da sudjeluje u elektroničkoj javnoj dražbi koju provodi Financijska agencija od 12. kolovoza 2020. do 3. studenog 2020., preda ponudu za kupnju broda Nov. 514 kao dijela stečajne mase društva Uljanik d.d. u stečaju, Pula, ponudi početnu cijenu od 142.141.173,00 kuna i eventualno licitira do maksimalnog iznosa svojih potraživanja od 174.285.865,34 kune, kupi brod Nov. 514 i prenese Ministarstvu prostornog uređenja, graditeljstva i državne imovine na upravljanje. S tim u vezi, Rješenjem Trgovačkog suda u Pazinu Broj: 1 St-95/2019-407 od 10. studenog 2020. godine, kupcu Republici Hrvatskoj, Ministarstvu financija, dosuđen je brod u gradnji ULJANIK 514, za iznos od 142.141.172,80 kuna. Temeljem istog Rješenja, Ministarstvo financija je dana 30. studenoga 2020. godine uplatilo puni iznos kupovnine te je dana 7. prosinca 2020. godine Trgovački sud u Pazinu donio Zaključak o predaji broda u gradnji ULJANIK 514 Republici Hrvatskoj, Ministarstvu financija.

Dodatno, dana 17. svibnja 2021. godine zaključen je Ugovor o unovčenju pokretnina opterećenih razlučnim pravom između Ministarstva financija i društva Uljanik Brodogradilište d.d. u stečaju. Navedenim Ugovorom izvršen je prijeboj tražbine Ministarstva financija na ime plaćenih državnih jamstava sa protutražbinom Uljanik Brodogradilišta d.d. u stečaju po osnovi utvrđene vrijednosti pokretnina u iznosu od 82.400.336,38 kuna.

Podaci u stupcu Ostvareno u izvještajnom razdoblju prethodne godine u iznosu od 699.916.661 kuna dobiveni su prilagodbom podataka sukladno novoj metodologiji iskazivanja protestiranih jamstava.

Bilješka 16.

AOP 180 Računalne usluge

Računalne usluge su u 2021. godini izvršene u iznosu od 11.356.526 kuna što je gotovo na razini izvršenja 2020. godine. Najveći udio u ovim rashodima u iznosu od 11.194.026 kuna odnosi se na rashode održavanja računalnih informacijskih sustava za podršku radu informacijskog sustava državne riznice temeljem Ugovora o obavljanju određenih poslova za potrebe Ministarstva financija zaključenog s Financijskom agencijom (FINA).

Bilješka 17.

AOP 189 Troškovi sudskih postupaka

U 2021. godini na ime troškova sudskih postupaka ostvareno je 43.431.583 kuna rashoda odnosno 114% više u odnosu na ostvarene rashode u 2020. Republika Hrvatska, Ministarstvo financija kao razlučni vjerovnik i društvo Uljanik brodogradilište d.d. u stečaju kao stečajni dužnik zaključili su dana 17. svibnja 2021. godine Ugovor o unovčenju pokretnina opterećenih razlučnim pravom u iznosu od 102.721.000,00 kuna. Sukladno navedenom Ugovoru, Ministarstvo financija je stavilo u prijeboj svoju tražbinu na ime protestiranih državnih jamstava koja je osigurana razlučnim pravom na spomenutim pokretninama s protutražbinom stečajnog dužnika Uljanik brodogradilište d.d. u stečaju po osnovi utvrđene vrijednosti pokretnina. Slijedom navedenoga, Ministarstvo financija kao razlučni vjerovnik namirilo je stečajnom dužniku Uljanik brodogradilište d.d. u stečaju troškove unovčenja pokretnina u visini od 5% od utroška odnosno 5.136.050,00 kuna i PDV kojim je stečajna masa opterećena u iznosu od 25.680.250,00 kuna.

U stečajnom postupku društva Uljanik d.d. u stečaju Ministarstvo financija je izvršilo prijeboj svoje tražbine s osnove protestiranih i plaćenih državnih jamstava priznate u stečajnom postupku sa protutražbinom Uljanika d.d. u stečaju po osnovu cijene u visini utvrđene vrijednosti broda u gradnji Uljanik 531 u iznosu od 72.374.569,20 kuna. Slijedom navedenoga, a sukladno Rješenju Trgovačkog suda u Pazinu od 5. svibnja 2021. godine o dosudi navedenog broda, Republika Hrvatska, Ministarstvo financija namirilo je troškove unovčenja predmeta razlučnog prava u iznosu od 5.860.546,19 kuna.

Bilješka 18.

AOP 193 Kamata na izdane trezorske zapise, AOP 195 Kamate za izdane obveznice i AOP 200 Kamate za primljene kredite i zajmove od kreditnih i ostalih financijskih institucija izvan javnog sektora

U 2021. evidentirano je 13,1 milijuna kuna kamata za izdane trezorske zapise što je manje za 1,7 milijuna kuna u odnosu na 2020. Tijekom 2021. godine došlo je do smanjenja kamatnih stopa po svim vrstama izdanja trezorskih zapisa. Tako su kamatne stope na trezorske zapise u kunama s rokom od 364 dana potkraj 2021. iznosile 0,0% dok su potkraj 2020. godine bile 0,06%. Smanjene su i kamatne stope na trezorske zapise s valutnom klauzulom s rokom od 364 dana s -0,05% koliko su iznosile potkraj 2020. godine na -0,15% potkraj 2021. Kamatne stope na eurske trezorske zapise (plative u eurima) s rokom dospijeća od 364 dana iznosile su -0,05% dok su u 2020. iznosile 0,06%.

Kamate za izdane domaće i inozemne obveznice u 2021. evidentirane su u iznosu od 6.259.861.960 kuna.

Republika Hrvatska zastupana po Ministarstvu financija je 30. lipnja 2021. godine donijela odluku o izdanju obveznica uz plasman na domaćem tržištu kapitala u iznosu od 9 milijardi kuna. Obveznice su izdane po cijeni 99,774% nominalnog iznosa. Uplata po ovim obveznicama bila je 5. srpnja 2021. godine, a dospijeće obveznica je 5. srpnja 2028. godine. Kamatni kupon je nepromjenjiv i iznosi 0,50%, a isplaćivat će se polugodišnje.

Republika Hrvatska je u ožujku uspješno realizirala izdanje dvije tranše euroobveznica na međunarodnom financijskom tržištu i to dvanaestogodišnjih i dvadesetogodišnjih obveznica. Obveznice u iznosu 1 milijarde eura su izdane po cijeni od 98,538% nominalnog iznosa uz nepromjenjivi kamatni kupon od 1,125% godišnje, što čini prinos do dospijeća od 1,257%. Obveznice su uplaćene 4. ožujka 2021., a datum dospijeća obveznica je 4. ožujka 2033. Obveznice u iznosu 1 milijarde eura su izdane po cijeni od 99,366% nominalnog iznosa uz nepromjenjivi kamatni kupon od 1,75% godišnje, što čini prinos do dospijeća od 1,788%. Obveznice su uplaćene 4. ožujka 2021., a datum dospijeća obveznica je 4. ožujka 2041.

Sredstva prikupljena ovim izdanjem iskoristila su se, između ostalog, za refinanciranje eurobveznica Republike Hrvatske u iznosu od 1,5 milijarde dolara koje su dospjele 24. ožujka 2021. godine. Ova desetogodišnja dolarska obveznica izdana je u ožujku 2011. godine uz nepromjenjivi kamatni kupon 6,375% godišnje. S obzirom na niske kuponske stope ostvarene novim izdanjima bit će ostvarene značajne uštede u smislu troška kamata od preko 160 milijuna kuna na godišnjoj razini na iznos refinanciranja.

Kamate za primljene kredite i zajmove od kreditnih i ostalih financijskih institucija izvan javnog sektora u 2021. godini iznosile su 239,4 milijuna kuna.

Republika Hrvatska se u lipnju zadužila na domaćem financijskom tržištu u iznosu 3 milijarde kuna uz fiksnu kamatnu stopu 0,298% godišnje. U istom mjesecu Republika Hrvatska se zadužila na domaćem financijskom tržištu u iznosu 2 milijarde kuna, uz fiksnu kamatnu stopu 0,198% godišnje.

Bilješka 19.

AOP 207 Negativne tečajne razlike i razlike zbog primjene valutne klauzule

Rashodi za negativne tečajne razlike i razlike zbog primjene valutne klauzule ostvareni su u 2021. godini u iznosu od 451.333.40 kune, odnosno za 10,4% manje u odnosu na ostvarenje 2020. godine.

Bilješka 20.

AOP 209 Ostali nespomenuti financijski rashodi

U 2021. ostali nespomenuti rashodi ostvareni su u iznosu od 280.867.068 kuna, što je 9% manje u odnosu na ostvarenje u 2020. godini kada su navedeni rashodi iznosili 308.487.467 kuna. Na navedenom AOP-u evidentiraju se svi troškovi vezani za zaduživanja na domaćem i inozemnom tržištu. Između ostalog, tu su evidentirani troškovi voditelja izdanja obveznica na domaćem i inozemnom tržištu, troškovi uključivanja vrijednosnih papira na Zagrebački burzu, troškovi rejting agencijama, troškovi deponiranja vrijednosnih papira u SKDD i sl. Također, na ovom AOP-u je evidentiran alikvotni dio obveznica izdanih uz diskont.

Bilješka 21.

AOP 215 Subvencije kreditnim i ostalim financijskim institucijama izvan javnog sektora i AOP 216 Subvencije trgovačkim društvima i zadrugama izvan javnog sektora

Tijekom 2020. HBOR je radi ublažavanja negativnih posljedica pandemije COVID-19 započeo s provođenjem novih mjera te je, između ostalog, poduzetnicima osigurao nove povoljnije kredite za likvidnost, izravno i u suradnji s bankama, kroz okvirne sporazume s bankama kao i programe Obrtna sredstva za COVID-19, Obrtna sredstva za MSP poduzetnike u turističkim djelatnostima te Obrtna sredstva za poduzetnike u djelatnosti prerade drva i proizvodnje namještaja. Slijedom navedenog u 2020. rashodi za subvencije kreditnim i ostalim financijskim institucijama izvan javnog sektora iznosili su 45 milijuna kuna.

U 2021. nastavljene su mjere ublažavanja negativnih posljedica pandemije COVID-19 kako bi se povećala investicijska aktivnost gospodarskih subjekata. Isto se osigurava plasmanima HBOR-a koji u skladu sa Zakonom o državnim potporama omogućavaju gospodarskim subjektima kreditiranje po nižim kamatnim stopama. Kako bi u skladu sa Zakonom o državnim potporama omogućio što većem broju gospodarskih subjekata kreditiranje po nižim kamatnim stopama, a s ciljem poboljšanja likvidnosti i konkurentnosti, uvođenja novih tehnologija i proizvoda, jačanja hrvatskog izvoza i očuvanja postojećih radnih mjesta te novog zapošljavanja HBOR-u je u 2021. isplaćeno 70 milijuna kuna.

Subvencije trgovačkim društvima izvan javnog sektora odnose se na uplatu sredstava iz državnog proračuna u Garantni fond za poslove osiguranja izvoza temeljem Uredbe o osiguranju izvoza („Narodne novine“, broj 53/20). Sredstva iz Garantnog fonda služe za isplatu odšteta, pokriće troškova sprječavanja nastanka štete i troškova regresne naplate, plaćanje obveza proizašlih iz preuzetih obveza po poslovima osiguranja izvoza i za pokriće ostalih troškova HBOR u provedbi osiguranja izvoza. Kako bi se osigurala dugoročna održivost provedbe poslova osiguranja izvoza, HBOR uvela je mjere i pokazatelje kojima se prati rizičnost i upravlja portfeljem izvoza na način da omjer Garantnog fonda i ukupne neto rizičnosti ne smije biti niži od 8 %. Neto izloženost rizičnosti u 2020. godini bila je znatno veća u odnosu na 2019. godinu, dok je u 2021. godini umanjena stoga je umanjen i iznos uplate sredstava iz državnog proračuna u Garantni fond s 150.000.000 milijuna kuna u 2020. na 30.000.000 kuna u 2021. godini.

Bilješka 22.

AOP 224 Tekuće pomoći međunarodnim organizacijama te institucijama i tijelima EU

Tekuće pomoći međunarodnim organizacijama te institucijama i tijelima EU izvršene su u 2021. u iznosu od 4.731.221.538 kuna odnosno za 719 milijuna kuna više u odnosu na ostvareni rashod u 2020. godini, a odnose se na dodatna izdvajanja za doprinos Republike Hrvatske proračunu Europske unije.

Bilješka 23.

AOP 227 Tekuće pomoći unutar općeg proračuna i AOP 228 Kapitalne pomoći unutar općeg proračuna

Tekuće pomoći unutar općeg proračuna u 2021. godini ostvarene su u iznosu od 2.055.053.194 kuna, u odnosu na ostvarenje od 581.987.077 kuna u 2020. godini. Temeljem članka 15. Zakona o financiranju jedinica lokalne i područne (regionalne) samouprave (Narodne novine, br. 127/17 i 138/20), jedinicama je utvrđeno pravo na isplatu kompenzacijskih pomoći. Jedinicama lokalne i područne (regionalne) samouprave se tijekom 2018. iz državnog proračuna isplaćivala pomoć u visini razlike između zbroja prihoda od poreza na dohodak i prireza ostvarenih u 2017. i prihoda od pomoći koji su u 2017. ostvareni u skladu s odredbama Zakona o izvršavanju Državnog proračuna Republike Hrvatske za 2017. godinu (Narodne novine, br. 119/16 i 113/17) te prihoda od poreza na dohodak i prireza koji su ostvarili tijekom 2018. godine. Jedinicama lokalne i područne (regionalne) samouprave se tijekom 2019. i 2020. isplaćivao isti iznos kompenzacije kao i u 2018., dok je tijekom 2021. isplaćeno 60% iznosa naprijed navedene pomoći. Za ovu namjenu, iz državnog proračuna Republike Hrvatske jedinicama lokalne i područne (regionalne) samouprave tijekom 2021. isplaćene su kompenzacijske pomoći u iznosu od 40.791.008,28 kuna.

Temeljem odredaba istoga Zakona u Državnom proračunu Republike Hrvatske za 2021. godinu i projekcijama za 2022. i 2023. godinu (Narodne novine, br. 135/20, 69/21 i 122/21) osigurana su sredstva fiskalnog izravnanja za one jedinice lokalne i područne (regionalne) samouprave koje na to imaju pravo, a temeljem članka 28. Zakona o izvršavanju Državnog proračuna Republike Hrvatske za 2021. godinu (Narodne novine, br. 135/20, 69/21 i 122/21) jedinicama lokalne i područne (regionalne) samouprave je tijekom 2021. isplaćena pomoć, na ime fiskalnog izravnanja, u iznosu od 2.000.000.000,00 kuna.

Slijedom navedenoga, jedinicama lokalne i područne (regionalne) samouprave je u 2021. iz državnog proračuna (T767055 Kompenzacijska mjera jedinicama lokalne i područne (regionalne) samouprave) isplaćena pomoć u ukupnom iznosu od 2.040.791.008,28 kuna.

Rashodi za kapitalne pomoći unutar općeg proračuna u 2021. su smanjeni za 82,4%. Za ublažavanje i djelomično uklanjanje posljedica prirodne nepogode koja je u lipnju 2021. godine pogodila Požeško-slavonsku županiju, Vlada Republike Hrvatske je Rješenjem Požeško-slavonskoj županiji odobrila isplatu 20 milijuna kuna na teret proračunske zalihe.

U 2020. Kapitalne pomoći unutar općeg proračuna ostvarene su u iznosu od 113.700.000 kuna, a odnosile su se na pomoć Sisačko-moslavačkoj županiji i Zagrebačkoj županiji za ublažavanje i djelomično uklanjanje posljedica šteta od potresa te Splitsko-dalmatinskoj županiji za ublažavanje i djelomično uklanjanje posljedica prirodne nepogode uzrokovane poplavom pravnim i fizičkim osobama na području Grada Vrgorca, temeljem rješenja Vlade Republike Hrvatske na teret proračunske zalihe.

Bilješka 24.

AOP 229 Pomoći unutar općeg proračuna po protestiranim jamstvima

Ostvareni rashodi u 2021. godini za pomoći unutar općeg proračuna po protestiranim jamstvima odnose se na pomoći ostalim izvanproračunskim korisnicima državnog proračuna po protestiranim jamstvima u iznosu od 89.448.452,12 kuna i na plaćanja po jamstvima danim na zahtjev društva HŽ Infrastruktura d.o.o. S obzirom na ranije navedenu promjenu metodologiju evidentiranja protestiranih jamstava od 2021. godine, u 2020. godini na navedenom AOP-u nema izvršenih rashoda.

Bilješka 25.

AOP 244 Kapitalni prijenosi između proračunskih korisnika istog proračuna

U 2021. godini nije bilo realiziranih rashoda na navedenom AOP-u, što predstavlja stopostotno smanjenje rashoda u promatranom razdoblju s obzirom na to da su u 2020. rashodi za kapitalne prijenose između proračunskih korisnika istog proračuna izvršeni u iznosu od 2.166.250 kuna, a odnosili su se na nabavu uređaja za umjetnu ventilaciju, kako bi se osigurali nužni preduvjeti za liječenje COVID-19 virusa za Kliniku za infektivne bolesti "Dr. Fran Mihaljević".

Bilješka 26.

AOP 272 Ugovorene kazne i ostale naknade šteta

U 2021. godini rashodi za ugovorene kazne i ostale naknade šteta ostvareni su u iznosu od 341.878.294 kuna, odnosno za 493,5% više u odnosu na ostvarenje navedenih rashoda u 2020. Temeljem članka 10. Ugovora između Vlade Republike Hrvatske i Vlade Sjedinjenih Američkih Država o poticanju i zaštiti ulaganja (Narodne novine – Međunarodni ugovori, broj 6/1997), sklopljenog 13. srpnja 1996., i koji je snazi od 20. lipnja 2001., američki ulagači Colgate/McCallum, Ltd. i Gavin Michael Susman podnijeli su 13. kolovoza 2020. zahtjev za mirnim rješenjem spora Republici Hrvatskoj, koji je vezan uz njihovo ulaganje u Proficio d.d., kao pravnog sljednika društava Expandia Invest d.o.o. za upravljanje fondovima i EXPANDIA FOND privatizacijski investicijski fond d.d, koja su sudjelovala u programu kuponske privatizacije u razdoblju od 1997. do 1999.

Temeljem Sporazuma o prijateljskom rješenju spora između Republike Hrvatske, s jedne strane, i Colgate/McCallum, Ltd. i Gavina Michaela Susmana, s druge strane, Ministarstvo financija izvršilo je u 2021. isplatu iznosa od 297.000.000 kuna, sukladno odredbama Sporazuma.

Bilješka 27.

AOP 276 Kapitalne pomoći kreditnim i ostalim financijskim institucijama te trgovačkim društvima izvan javnog sektora i AOP 277 Kapitalne pomoći poljoprivrednicima i obrtnicima

U 2021. godini na ovim AOP-ima nema evidentiranih rashoda, slijedom čega je došlo do stopostotnog smanjenja rashoda u odnosu na iskazano u prethodnom izvještajnom razdoblju. U 2020. ostvareni su rashodi za kapitalne pomoći kreditnim i ostalim financijskim institucijama te trgovačkim društvima izvan javnog sektora u iznosu od 33.489.923 kune te kapitalne pomoći poljoprivrednicima i obrtnicima u iznosu od 1.056.834 kune. S aktivnosti A767064 Postupanja po kreditima odobrenim od strane bivšeg Fonda za razvoj i zapošljavanje u 2020. izvršeni su povrati za pojedine korisnike kredita bivšeg Fonda za razvoj i zapošljavanje na ime otpisa odobrenih temeljem Odluke Vlada Republike Hrvatske o otpisu potraživanja po kreditima odobrenim po Kreditnom programu zapošljavanja razvojačenih pripadnika Hrvatske vojske i kreditima odobrenim od strane bivšeg Fonda za razvoj i zapošljavanje (KLASA: 022-03/19-04/56, URBROJ: 50301-29/09-19-3) od 15. ožujka 2019. godine.

Bilješka 28.

AOP 279 Kapitalne pomoći trgovačkim društvima i obrtnicima po protestiranim jamstvima

Rashodi za kapitalne pomoći trgovačkim društvima i obrtnicima po protestiranim jamstvima u 2021. godini ostvareni su u visini 36.614.362 kuna. Od navedenog iznosa rashoda, na plaćanja po jamstvima danim na zahtjev društva HŽ Cargo d.o.o. odnosi se 30.635.793,97 kuna i društva Brodarski institut d.o.o. 3.978.568,04 kuna. U 2020. prilagođeni su podaci na način da su podaci iskazan u okviru izdataka u 2020. iskazani na pripadajućim računima kapitalnih pomoći.

Bilješka 29.

AOP 347 Zemljište

U 2021. evidentirani su rashodi za zemljišta u iznosu od 1.182.646 kuna, odnosno manji su za 98,8% u odnosu na ostvarenje 2020. godine.

Radi osiguranja novčane tražbine iz Ugovora o kreditu broj 94/47/03, sklopljenog dana 7. kolovoza 2003. godine između CREDO BANKE d.d., Split (u ime i za račun Fonda za razvoj i zapošljavanje, Zagreb) i društva DRVO FINAL d.o.o., Tršće (kao korisnika kredita), sklopljen je Sporazum radi osiguranja novčane tražbine prijenosom vlasništva nekretnina od 7. kolovoza 2003. godine temeljem kojeg je zasnovano založno pravo na nekretninama u vlasništvu društva DRVO FINAL d.o.o. Tršće, u korist Fonda za razvoj i zapošljavanje na nekretninama upisanim kod Općinskog suda u Rijeci, zemljišnoknjižni odjel Čabar, k.o. Čabar, zk.ul. 1355, k.č.br. 6210, k.č.br. 6211, k.č.br.6212, k.č.br. 6213, i k.č.br. 6214/1.

U stečajnom postupku koji se vodi nad stečajnim dužnikom DRVO FINAL d.o.o. u stečaju, za navedene nekretnine Ministarstvo financija je, kao sljednik bivšeg Fonda za razvoj i zapošljavanje, sukladno odredbama čl. 247. st. 7. Stečajnog zakona (Narodne Novine 71/15, 104/17), kao prvi razlučni vjerovnik u prednosnom redu izjavilo da koristi pravo prvokupa stavljanjem u prijeboj svoje tražbine s protutražbinom stečajnog dužnika po osnovi cijene u visini utvrđene vrijednosti nekretnine od 4.891.083,26 kuna.

Rješenjima Trgovačkog suda u Rijeci pod poslovnim brojevima: 14 St-556/2016-93, 14 St-556/2016-94 te 14 St-556/2016-95 od 7. prosinca 2020. godine, kao i rješenjima pod poslovnim brojevima: 14 St-556/2016-94, 14 St-556/2016-94 te 14 St-556/2016-94 od 15. prosinca 2020. godine navedene nekretnine su dosuđene kupcu, Republika Hrvatska, OIB: 52634238587. Temeljem istih rješenja namireni su troškovi stečajnog postupka u ukupnom iznosu od 509.601,21 kuna.

Zaključcima Trgovačkog suda u Rijeci pod poslovnim brojevima: 14 St-556/2016-115, 14 St-556/2016-116, 14 St-556/2016-117 od 1. ožujka 2021. godine predmetne nekretnine predane su kupcu Republici Hrvatskoj, a dana 2. ožujka 2021. godine Općinski sud u Rijeci, stalna služba u Delnicama, zemljišnoknjižni odjel Čabar rješenjima pod poslovnim brojevima Z-7178/2021 te Z-7175/2021 dopustio je upis vlasništva.

Ministarstvo financija dalo je uputu Hrvatskoj agenciji za osiguranje depozita da potraživanje prema dužniku DRVO-FINAL d.o.o. u stečaju umanji za iznos kupovnine umanjen za troškove, odnosno za iznos od 4.381.482,05 kuna.

Ministarstvo financija iznos kupovnine umanjen za troškove, odnosno za iznos od 1.182.646 kune, evidentiralo je zamjenu zemljišta za namirenje tradžbine u 2021. godini.

Vezano uz realizirane rashode u 2020. godini, dana 1. siječnja 2020. godine odobrena je predstečajna nagodba nad društvom Apartmani Medena d.d. Ministarstvo financija ima potraživanje prema navedenom društvu s osnova izdanih i protestiranih državnih jamstava te je svoju tražbinu u iznosu od 92.895.126,20 kuna prijavilo u predstečajni postupak. U navedenom predstečajnom postupku prihvaćen je plan namirenja kojim se navedena tražbina Ministarstva financija regulirala nenovčanim namirenjem zamjenom za zemljište (100% glavnice i redovne kamate tj. 51.406.663,85 kuna i 100% zatezne kamate tj. 41.488.462,35 kuna) u iznosu od 92.895.126,20 kuna.

Radi osiguranja novčane tražbine iz Ugovora o dugoročnom kreditu broj 38/2008-FRZ, sklopljenog dana 27. kolovoza 2008. godine između Hrvatske poštanske banke d.d., Zagreb (u ime i za račun Fonda za razvoj i zapošljavanje, Zagreb) i društva EKO GRAD d.o.o., Vukovar (kao korisnika kredita), društva Vilinske poljane d.o.o. Donja Stubica (kao sudužnika) i Davora Vlajčevića (kao jamca platca), zasnovano je založno pravo na nekretninama u vlasništvu društva Vilinske poljane d.o.o. Donja Stubica temeljem Sporazuma br. 246/08 o zasnivanju založnog prava (simultane hipoteke) na nekretninama radi osiguranja od 28. kolovoza 2008. godine u korist Fonda za razvoj i zapošljavanje na nekretninama upisanim kod Općinskog suda u Zlataru, Zemljišnoknjižni odjel Donja Stubica, k.o. Stubičko Podgorje:

- Udio ½ k.č.br. 6/5 te k.č.br. 6/15 u zk.ul.br. 1026,

- Udio ½ k.č.br. 19 u zk.ul.br. 1660,

- Udio ½ k.č.br. 6/6, k.č.br. 6/7, k.č.br. 6/16, k.č.br. 8 te k.č.br. 14/1 u zk.ul.br. 1657,

- Udio ½ k.č.br. 13/4, k.č.br. 15/3, k.č.br. 20/1 te k.č.br. 20/3 u zk.ul.br. 1659,

- k.č.br. 112/1, k.č.br. 112/2 te k.č.br. 135 u zk.ul.br. 1689 (k.č.br. 112/1 i k.č.br. 135 sada upisane u zk.ul.br. 1849).

U stečajnom postupku koji se vodi nad stečajnim dužnikom Vilinske poljane d.o.o., za navedene nekretnine Ministarstvo financija RH je, kao slijednik bivšeg Fonda za razvoj i zapošljavanje, na dražbama održanim 24. lipnja 2020. godine, sukladno odredbama čl. 247. st. 7. Stečajnog zakona (Narodne Novine 71/15, 104/17), kao prvi razlučni vjerovnik u prednosnom redu izjavilo da koristi pravo prvokupa stavljanjem u prijeboj svoje tražbine s protutražbinom stečajnog dužnika po osnovi cijene u visini utvrđene vrijednosti nekretnine od 2.440.378,17 kuna. Rješenjima Trgovačkog suda u Zagrebu pod poslovnim brojevima: 72. St-1693/2013-205, 72. St-1693/2013-206, 72. St-1693/2013-207, 72. St-1693/2013-208, 72. St-1693/2013-209 od 7. srpnja 2020. godine nekretnine su dosuđene kupcu, Republika Hrvatska, Ministarstvo financija, OIB: 52634238587.

Dana 23. rujna 2020. godine doneseno je rješenje o namirenju temeljem kojeg je Ministarstvo financija namirilo troškove stečajnog postupka u iznosu od 172.494,46 kuna.

Zaključkom Trgovačkog suda u Zagrebu od 19. listopada 2020. godine predmetne nekretnine predane su u posjed kupcu Republici Hrvatskoj, a dana 29. listopada 2020. godine Općinski sud u Zlataru, zemljišnoknjižni odjel Donja Stubica je rješenjem pod poslovnim brojem Z-11267/2020 te dana 30. studenog 2020. godine rješenjem pod poslovnim brojem Z-12460/2020, dopustio upis vlasništva.

Ministarstvo financija iznos kupovnine umanjen za troškove, odnosno za iznos od 2.267.883,71 kune, evidentiralo je zamjenu zemljišta za namirenje tradžbine u 2020. godini.

Bilješka 30.

AOP 360 Poslovni subjekti

Rashodi za nabavu poslovnih objekata u 2021. godini ostvareni su u iznosu od 12.547.243 kune, što predstavlja stopostotno povećanje rashoda na navedenom AOP-u s obzirom na to da u 2020. nije bilo realiziranih navedenih rashoda. Rashodi ostvareni u 2021. odnose se na rashode vezane uz gore navedeni stečajni postupak koji se vodi nad stečajnim dužnikom DRVO FINAL d.o.o. u stečaju. Ministarstvo financija iznos kupovnine umanjen za troškove, odnosno za iznos od 12.547.243 kune, evidentiralo je zamjenu poslovnih objekata za namirenje tradžbine u 2020. godini.

Bilješka 31.

AOP 375 Prijevozna sredstva u pomorskom i riječnom prometu

U 2021. godini evidentirani su rashodi za nabavu prijevoznih sredstava u pomorskom i riječnom prometu u iznosu od 72.374.569 kuna, odnosno manji su za 49,1% u odnosu na ostvarenje u 2020. godini.

U stečajnom postupku društva Uljanik d.d. u stečaju, Ministarstvo financija je izvršilo prijeboj svoje tražbine na ime plaćenih državnih jamstava sa protutražbinom Uljanika d.d. u stečaju po osnovu cijene u visini utvrđene vrijednosti broda u gradnji Uljanik 531 u iznosu od 72.374.569,20 kuna. Trgovački sud u Pazinu, dana 5. svibnja 2021., donio je rješenje o dosudi broda u gradnji Uljanik 531 Republici Hrvatskoj, Ministarstvu financija, što je evidentirano u 2021. godini.

U 2020. godini evidentirani su rashodi za nabavu prijevoznih sredstava u pomorskom i riječnom prometu u iznosu od 142.141.173 kuna. Vlada Republike Hrvatske na sjednici održanoj 29. listopada 2020. donijela je Zaključak KLASA: 022-03/20-07/306, URBROJ: 50301-05/27-20-2 kojim je zadužila Ministarstvo financija da sudjeluje u elektroničkoj javnoj dražbi koju provodi Financijska agencija od 12. kolovoza 2020. do 3. studenog 2020., preda ponudu za kupnju broda Nov. 514 kao dijela stečajne mase društva Uljanik d.d. u stečaju, Pula, ponudi početnu cijenu od 142.141.173,00 kuna i eventualno licitira do maksimalnog iznosa svojih potraživanja od 174.285.865,34 kune, kupi brod Nov. 514 i prenese Ministarstvu prostornog uređenja, graditeljstva i državne imovine na upravljanje. S tim u vezi, Rješenjem Trgovačkog suda u Pazinu Broj: 1 St-95/2019-407 od 10. studenog 2020. godine, kupcu Republici Hrvatskoj, Ministarstvu financija, dosuđen je brod u gradnji ULJANIK 514, za iznos od 142.141.172,80 kuna. Temeljem istog Rješenja, Ministarstvo financija je dana 30. studenoga 2020. godine uplatilo puni iznos kupovnine te je dana 7. prosinca 2020. godine Trgovački sud u Pazinu donio Zaključak o predaji broda u gradnji ULJANIK 514 Republici Hrvatskoj, Ministarstvu financija.

Bilješka 32.

AOP 387 Ulaganja u računalne programe

U 2021. godini u okviru rashoda za ulaganja u računalne programe evidentirano je 248.125 kuna, uslugu razvoja programskog rješenja Zavoda za makroekonomske i fiskalne analize i projekcije za CGG knjigu, odnosno za pregled prihoda i rashoda, primitaka i izdataka po sektorima opće države, kao i njihovu automatizaciju.

Bilješka 33.

AOP 413 Primici od financijske imovine i zaduživanja

Na AOP-u 413 Primici od financijske imovine i zaduživanja u 2021. godini iskazan je iznos od 37.850.895.422 kune koji predstavlja naplaćene primitke od financijske imovine i zaduživanja. U odnosu na 2020. godinu u kojoj je ostvareno 61.651.913.554 kuna, iskazano je smanjenje od 38,6%.

Bilješka 34.

AOP 436 Povrat zajmova danih tuzemnim trgovačkim društvima izvan javnog sektora

Primici od povrat zajmova danih tuzemnim trgovačkim društvima izvan javnog sektora u 2021. su ostvareni u iznosu od 121.853.289 kuna, odnosno za 101,8% više od ostvarenja 2020. godine. Najznačajnija transakcija u okviru navedenog primitka odnosi se na primitak od prodaje broda u predstečajnom postupku društva Alpha Adriatic d.d. (ranije Uljanik plovidba d.d.) u iznosu od 76.754.405,60 kuna.

Bilješka 35.

AOP 441 do 447 Povrat zajmova danih drugim razinama vlasti

Povrati zajmova danih drugim razinama vlasti ostvareni su u 2021. godini u iznosu od 435.987.817 kuna, odnosno za 73,3% više od ostvarenja u 2020.

U okviru primitaka od povrata zajmova danih županijskim proračunima, povrata zajmova danih gradskim proračunima i povrata zajmova danih općinskim proračunima najznačajniji iznosi u 2021. godini odnose se na povrate danih beskamatnih zajmova.

U 2021. godini na AOP-u 442 iskazano je 38.090.692,80 kuna, na AOP-u 443 115.554.810,31 kuna i na AOP-u 444 9.622.575,09 kuna temeljem povrata danih beskamatnih zajmova u 2020. godini te povrata namirenja nedostajućih sredstava namirenih jedinicama lokalne i područne (regionalne) samouprave u 2021. godini:

* s osnove odgode i/ili obročne otplate odnosno oslobođenja od plaćanja poreza na dohodak, prireza porezu na dohodak i doprinosa, izvršenog povrata preplaćenog poreza na dohodak i prireza porezu na dohodak po godišnjem obračunu za 2019. u skladu s Naputkom o načinu isplate beskamatnog zajma jedinicama lokalne i područne (regionalne) samouprave, Hrvatskom zavodu za mirovinsko osiguranje i Hrvatskom zavodu za zdravstveno osiguranje (Narodne novine, br. 46/20, 5/21 i 73/21)
* s osnove pada prihoda u 2020. godinu u odnosu na isto razdoblje 2019. u skladu s Naputkom o isplati sredstava beskamatnog zajma jedinicama lokalne i područne (regionalne) samouprave uslijed pada prihoda (Narodne novine, br. 130/20)
* te osnove namirenja nedostajućih sredstava korištenih za povrat po godišnjoj prijavi za 2020. godinu namirenih na teret jedinstvenog računa državnog proračuna u 2021. godini sukladno Naputku o načinu uplaćivanja prihoda proračuna, obveznih doprinosa te prihoda za financiranje drugih javnih potreba u 2021. godini (Narodne novine, br. 11/21, 49/21 i 73/21) (neto).

U 2021. godini na AOP-u 445 iskazano je 12.599.433 kuna ostvarenih od povrata zajma danog u 2020. godini Hrvatskom zavodu za zdravstveno osiguranje po osnovi odgode i/ili obročne otplate odnosno oslobođenja od plaćanja doprinosa temeljem Naputka o načinu isplate beskamatnog zajma jedinicama lokalne i područne (regionalne) samouprave, Hrvatskom zavodu za mirovinsko osiguranje i Hrvatskom zavodu za zdravstveno osiguranje.

Bilješka 36.

AOP 449 Primici od povrata depozita od kreditnih i ostalih financijskih institucija – tuzemni

U 2021. evidentiran je pad primitaka od povrata depozita od kreditnih i ostalih financijskih institucija – tuzemnih u odnosu na 2020. godinu za 93,3%. U 2021. ostvareno je 65,4 milijuna kuna primitaka od povrata oročenog depozita u Hrvatskoj narodnoj banci iz 2020. godine.

U 2020. godini ostvareno je 2,3 milijardi kuna primitaka od povrata depozita od kreditnih i ostalih financijskih institucija, a koje se odnose na razročenje sredstava iz 2019. u Zagrebačkoj banci d.d.

Bilješka 37.

AOP 454 Trezorski zapisi – tuzemni

Primici od tuzemnih trezorskih zapisa ostvareni su u 2021. godini u iznosu od 907.376.250 kuna. Tijekom 2021. godine održano je 14 aukcija trezorskih zapisa na kojima je bilo ukupno 15 izdanja, od čega 12 kunskih izdanja, 2 izdanja trezorskih zapisa izraženih u eurima, a plativih u kunama te 1 izdanje FX trezorskih zapisa, izraženih i plativih u eurima. Kod kunskih izdanja trezorskih zapisa 1 izdanje je bilo s rokom dospijeća od 182 dana te 11 izdanja s rokom dospijeća od 364 dana.

Bilješka 38.

AOP 456 do AOP 458 Obveznice

Ostvareni primici s osnove tuzemnih obveznica u 2021. godini su ostvareni u iznosu od 9 milijardi kuna, što predstavlja smanjenje primitaka za 70,9% u odnosu na 2020. godinu.

Republika Hrvatska zastupana po Ministarstvu financija je 30. lipnja 2021. godine donijela odluku o izdanju obveznica uz plasman na domaćem tržištu kapitala u iznosu od 9 milijardi kuna. Obveznice su izdane po cijeni 99,774% nominalnog iznosa. Uplata po ovim obveznicama je 5. srpnja 2021. godine, a dospijeće obveznica je 5. srpnja 2028. godine. Kamatni kupon je nepromjenjiv i iznosi 0,50%, a isplaćivat će se polugodišnje. Sredstva ostvarena ovim zaduženjem koristila su se, između ostalog, za otplatu iznosa 6 milijardi kuna obveznica koje su dospjele 8. srpnja 2021. godine. Ova petogodišnja obveznica izdana je u srpnju 2016. godine uz nepromjenjivi kamatni kupon 2,75% godišnje.

U 2021. primici od inozemnih obveznica ostvareni su u iznosu od 14.147.900.000 kuna u odnosu na ostvarenih 15.114.380.000 kuna u 2020. godini.

Republika Hrvatska je u ožujku 2021. uspješno realizirala izdanje dvije tranše euroobveznica na međunarodnom financijskom tržištu i to dvanaestogodišnjih i dvadesetogodišnjih obveznica. Obveznice u iznosu 1 milijarde eura su izdane po cijeni od 98,538% nominalnog iznosa uz nepromjenjivi kamatni kupon od 1,125% godišnje, što čini prinos do dospijeća od 1,257%. Obveznice su uplaćene 4. ožujka 2021., a datum dospijeća obveznica je 4. ožujka 2033. Obveznice u iznosu 1 milijarde eura su izdane po cijeni od 99,366% nominalnog iznosa uz nepromjenjivi kamatni kupon od 1,75% godišnje, što čini prinos do dospijeća od 1,788%. Obveznice su uplaćene 4. ožujka 2021., a datum dospijeća obveznica je 4. ožujka 2041.

Bilješka 39.

AOP 470 Primici od prodaje dionica i udjela u glavnici trgovačkih društava u javnom sektoru

Primici od prodaje dionica i udjela u glavnici trgovačkih društava u javnom sektoru ostvareni su u iznosu od 16.007.014 kuna, što je 25,5% manje od ostvarenja prethode godine. Situacija na tržištu kapitala uzrokovana epidemijom koronavirusa rezultirala je padom potražnje na tržištu, padom cijena dionica/poslovnih udjela, smanjenjem volumena prodaje i potražnje na tržištu jer su potencijalni investitori zaustavili investicijska ulaganja u dionice/poslovne udjele zbog financijske nesigurnosti i pada vlastitih financijskih prihoda i primitaka.

Sredstva od prodaje dionica uplaćena su u državni proračun od strane Centra za restrukturiranje i prodaju koji u svojstvu zakonskog zastupnika, temeljem Zakona o upravljanju državnom imovinom, upravlja dionicama i udjelima čije je imatelj ili ovlaštenik Republika Hrvatska i Hrvatski zavod za mirovinsko osiguranje.

Bilješka 40.

AOP 473 Dionice i udjeli u glavnici inozemnih kreditnih i ostalih financijskih institucija izvan javnog sektora

U 2021. ostvareno je 4.841.177 kuna primitaka od dionica i udjela u glavnici inozemnih kreditnih i ostalih financijskih institucija izvan javnog sektora što je za 1.033% više u odnosu na 427.289 kuna ostvarenih u 2020. godini. U 2021. primitak u iznosu od 4.260.453,23 kuna odnosi se na prodaju dionica prihvatom ponude u postupku preuzimanja društva ALTA BANKA AD BEOGRAD, Beograd.

Temeljem Zakona o upravljanju državnom imovinom Centar za restrukturiranje i prodaju, između ostalog, upravlja u svojstvu zakonskog zastupnika dionicama i udjelima, odnosno osnivačkim pravima, čiji je imatelj ili ovlaštenik Republika Hrvatska, ako se ta imovina odnosi na pravne osobe koje nisu od posebnog interesa za Republiku Hrvatsku. Primici od prodaje dionica i udjela u vlasništvu Republike Hrvatske, prihodi iz sredstava ostvarenih podjelom dobiti, odnosno ostatka stečajne ili likvidacijske mase društava čijih dionica i udjela je imatelj Republika Hrvatska, a kojima upravlja Centar su primitak odnosno prihod državnog proračuna, osim ako Vlada Republike Hrvatske ne donese posebnu odluku da ti prihodi pripadaju Centru za podmirenje financijskih obveza.

Bilješka 41.

AOP 478 Primljeni krediti i zajmovi od međunarodnih organizacija, institucija i tijela EU te inozemnih vlada (AOP 479 do 482)

Primljeni zajmovi od međunarodnih organizacija u 2021. godini su ostvareni u iznosu od 3,2 milijarde kuna dok je u 2020. godini evidentirano 191,7 milijuna kuna primljenih zajmova od međunarodnih institucija.

Dana 5. travnja 2020. godine potpisan je Ugovor o zajmu između Republike Hrvatske i Međunarodne banke za obnovu i razvoj (IBRD) u iznosu od 100 milijuna EUR za Projekt učinkovitog pravosuđa za bolje poslovno okruženje (IBRD zajam br. 90570). Svrha Projekta je podrška Republici Hrvatskoj u daljnjem osnaživanju gospodarske klime i unaprjeđenju poslovnog okruženja s fokusom na podršku pravosudnom sektoru sa stajališta učinkovitosti, transparentnosti i troška. Ispunjenjem određenih rezultata koji se mjere prema unaprijed definiranim indikatorima, ostvareni su preduvjeti za povlačenje sredstava u iznosu od 4.088.000,00 EUR u korist Ministarstva financija (Državne riznice) kao jednog od korisnika zajma. Navedena sredstva povučena su u listopadu 2021. godine.

Zajam za razvojnu politiku za odgovor na krizu i podršku oporavku potpisan je 02. srpnja 2020. godine između Republike Hrvatske i IBRD-a (IBRD zajam br. 91350) u iznosu od 275,9 milijuna EUR. Navedenim zajmom podržavaju se mjere Vlade RH za ublažavanje neposrednog socijalnog i ekonomskog utjecaja krize izazvane COVID-19 pandemijom, kao i za postavljanje temelja za promicanje uključivog i održivog oporavka. Do siječnja 2021. godine, u korist Ministarstva financija (korisnik zajma) povučena su sva sredstva zajma.

Dana 15. srpnja 2020. godine ugovoren je zajam između Republike Hrvatske i Razvojne banke Vijeća Europe za Projekt LD 2056 (2020) – Podrška mjerama u Republici Hrvatskoj, povezanih s pandemijom bolesti COVID-19 – instrument financiranja javnog sektora u iznosu od 200 milijuna EUR. Provedbom zajma pruža se podrška državnom proračunu Republike Hrvatske u kontekstu povećanih potreba sektora zdravstva uzrokovanih pandemijom bolesti COVID-19 te se podržava kontinuitet pružanja javnih usluga jedinica lokalne i područne (regionalne) samouprave, koje su slijedom donesenih mjera suočene s padom prihoda uslijed otpisa i odgoda te obročnog plaćanja poreza na dohodak i prireza. U kolovozu 2021. godine povučena su sredstva zajma u iznosu od 150 milijuna EUR u korist Ministarstva financija (korisnik zajma).

U okviru primljenih kredita i zajmova institucija i tijela EU iznos od 3,9 milijardi kuna (510,0 milijuna EUR-a) odnosi se na zajam Europske komisije u okviru instrumenta SURE – privremenog instrumenta Europske Unije namijenjenog smanjenju rizika od nezaposlenosti tijekom krize uzrokovane bolešću COVID-19 za financiranje subvencija za očuvanje radnih mjesta u sektorima pogođenim bolešću COVID – 19 i pomoći za skraćivanje radnog vremena. Naime, za spomenute namjene Europska unija je Republici Hrvatskoj odobrila zajam u iznosu od 1.020.600.000 EUR-a. U 2020. godini povučen je iznos od 510,0 milijuna EUR-a, dok je preostali iznos odobrenog zajma povučen u ožujku 2021. godine.

Bilješka 42.

AOP 484 Primljeni krediti od kreditnih institucija u javnom sektoru

U okviru primljenih kredita i zajmova od kreditnih i ostalih financijskih institucija u javnom sektoru u 2020. godini primljen je dugoročni kredit od Hrvatske poštanske banke d.d. u iznosu od 500 milijuna kuna u travnju 2020. godine s dospijećem u travnju 2025. godine. S obzirom da u 2021. godini nije bilo primitaka od kreditnih i ostalih financijskih institucija u javnom sektoru, bilježi se smanjenje od 100% u 2021. godini u odnosu na 2020. godinu.

Bilješka 43.

AOP 486 Primljeni zajmovi od ostalih financijskih institucija u javnom sektoru

U 2020. godini ostvareno je 52.124.117 kuna primitaka od zajmova od ostalih financijskih institucija u javnom sektoru, dok je u 2021. ostvareno 9.330.555 kuna. Sukladno odredbama Pravilnika o postupanju Središnjeg registra osiguranika i mirovinskih društava prema članovima obveznih mirovinskih fondova (Narodne novine br. 60/14 i 135/15, 86/18, 56/19 i 91/19), članak 10. stavak 2. i članak 11. stavak 1., Središnji registar osiguranika (REGOS) prosljeđuje sredstva nepovezanih uplata doprinosa za obvezna mirovinska osiguranja odnosno sredstva ostvarena od uplata osiguranika koji nisu odabrali mirovinski fond na privremeni račun. Upravljanje privremenim računom, kao i visina, način obračuna, rok isplate kamata te nadzor nad privremenim računom regulirani su Sporazumom o upravljanju privremenim računom kojeg su zaključili Ministarstvo financija, Hrvatska agencija za nadzor financijskih usluga i Središnji registar osiguranika (REGOS). Sredstva od nepovezanih uplata doprinosa za obvezna mirovinska osiguranja usmjeravaju se s prolaznog računa na privremeni račun i odmah istog dana na račun državnog proračuna. Također, svakog prvog radnog dana u tjednu za prethodni tjedan REGOS, nakon povezivanja nepovezanih uplata, dostavlja podatke Ministarstvu financija o ukupnom iznosu sredstava koja se usmjeravaju s privremenog na prolazni račun. Uplate sredstva od nepovezanih uplata doprinosa za obvezna mirovinska osiguranja s privremenog računa na račun državnog proračuna evidentiraju se na računu 842410100 Primljeni zajmovi od ostalih financijskih institucija u javnom sektoru – HAGENA, a isplate s računa državnog proračuna na privremeni računa evidentiraju se na računu 542410001 Otplata glavnice primljenih zajmova u javnom sektoru – REGOS. U financijskom izvještaju iskazuje se neto efekt.

Bilješka 44.

AOP 489 Primljeni krediti od tuzemnih kreditnih institucija izvan javnog sektora

U okviru primljenih kredita i zajmova od kreditnih institucija izvan javnog sektora evidentirani su dugoročni krediti u iznosu od 5 milijardi kuna u 2021., što je smanjenje u odnosu na ostvarenih 7 milijardi kuna primitaka u 2020. godini

Radi izvršenja izdataka utvrđenih Zakonom o izvršavanju Državnog proračuna Republike Hrvatske za 2021., Republika Hrvatska se u lipnju 2021. godine zadužila na domaćem financijskom tržištu u iznosu 3 milijarde kuna uz fiksnu kamatnu stopu 0,298% godišnje. Glavnica će se otplatiti jednokratno 31. srpnja 2026.

U istom mjesecu Republika Hrvatska se zadužila na domaćem financijskom tržištu u iznosu 2 milijarde kuna, uz fiksnu kamatnu stopu 0,198% godišnje. Glavnica će se otplaćivati u jednakim polugodišnjim ratama od kojih prva dospijeva 31. prosinca 2021., a posljednja 30. lipnja 2026.

Bilješka 45.

AOP 532 Izdaci za dane zajmove kreditnim i ostalim financijskim institucijama u javnom sektoru

Republika Hrvatska - Ministarstvo financija i HBOR zaključili su dana 26. lipnja 2020. Ugovor o zajmu broj: 1/2020 na iznos od 3.000.000.000,00 kuna s rokovima isplate do 1.7.2020. godine u iznosu od 1.500.000.000,00 kuna i do 15.12.2020. godine u iznosu od 1.500.000.000,00 kuna s rokom otplate 15.12.2023., a radi ublažavanja negativnih posljedica epidemije koronavirusa, provođenja mjera za očuvanje razine gospodarske aktivnosti, likvidnosti gospodarskih subjekata te očuvanja radnih mjesta. Ovaj Ugovor je realiziran samo djelomično, naime 1.7.2020. realizirana je prva isplata zajma u iznosu od 1.500.000.000,00 kuna. S obzirom da HBOR tijekom 2020. godine nije imao potrebu za dodatnim sredstvima za osiguranje likvidnosti, dodatkom I. Ugovoru o zajmu broj 1/2020 od 04. veljače 2021. ugovoreni iznos zajma umanjuje se na 1.500.000.000,00 kuna. Slijedom navedenog, u 2021. godini nema realiziranih navedenih izdataka.

Bilješka 46.

AOP 549 do 555 Dani zajmovi drugim razinama vlasti

U 2021. godini na AOP-u 548 iskazano je 489.790.092 kuna, što je 76,2% manje u odnosu na ostvarenje u 2020. godini.

Zakonom o izvršavanju Državnog proračuna Republike Hrvatske za 2021. godinu utvrđena je pravna osnova za donošenje odluke Vlade Republike Hrvatske, ako za to postoji mogućnost i sukladno potrebi, o dodjeli sredstava beskamatnog zajma JLP(R)S.

Na temelju članka 30. Zakona o izvršavanju Državnog proračuna Republike Hrvatske za 2021. Vlada Republike Hrvatske je na sjednici održanoj 16. rujna 2021. donijela Odluku o dodjeli beskamatnog zajma jedinicama lokalne i područne (regionalne) samouprave (dalje u tekstu: JLP(R)S) koje su pogođene posljedicama razornih potresa na području Grada Zagreba, Zagrebačke županije, Krapinsko-zagorske županije, Sisačko-moslavačke županije i Karlovačke županije za sanaciju šteta od potresa (Narodne novine, br. 101/21) (dalje u tekstu; Odluka). Ovom Odlukom uređuje se dodjela beskamatnog zajma JLP(R)S koje su pogođene posljedicama razornih potresa na navedenim područjima te način i kriteriji za podnošenje zahtjeva, isplata i način povrata zajma. JLP(R)S koje su pogođene posljedicama razornih potresa mogla su se dodijeliti sredstva beskamatnog zajma u ukupnom iznosu do 400.000.000,00 kuna, a iznos sredstava beskamatnog zajma po pojedinoj JLP(R)S utvrdilo je Povjerenstvo.

Temeljem Odluke Povjerenstva u 2021. isplaćeno je ukupno 360.200.000,00 kuna sredstava beskamatnog zajma po zahtjevima navedenih JLP(R)S.

Nadalje, sukladno članku 30. Zakona o izvršavanju Državnog proračuna Republike Hrvatske za 2021. godinu Vlada Republike Hrvatske donijela je na sjednici održanoj 10. prosinca 2021. godine Odluku o dodjeli beskamatnog zajma JLP(R)S uslijed pada prihoda (dalje u tekstu: Odluka). Odlukom se uređuje dodjela beskamatnog zajma te način i kriteriji za isplatu sredstava JLP(R)S koje imaju pad prihoda u 2021. godini u odnosu na 2019. godinu (u razdoblju od 1. siječnja do 30. rujna), kao i način povrata zajma.

Sredstva zajma isplaćena korisnicima zajma u skladu s odredbama ove Odluke korisnici zajma su dužni vratiti na račun državnog proračuna najkasnije u roku od tri godine od dana isplate sredstava zajma iz državnog proračuna. Do 31. prosinca 2021. beskamatni zajam temeljem ove Odluke zatražile su 24 JLP(R)S (1 županija, 8 gradova i 15 općina). Istima je do 31. prosinca 2021. isplaćeno ukupno 66.200.000,00 kuna beskamatnog zajma.

Ukoliko JLP(R)S na računu poreza na dohodak od 10. svibnja do 31. prosinca 2021. nije imala dovoljno sredstava za izvršenje povrata poreza na dohodak i prireza porezu na dohodak po godišnjoj prijavi za 2020. godinu, nedostajuća sredstva namirena su na teret računa državnog proračuna temeljem Naputka o načinu uplaćivanja prihoda proračuna, obveznih doprinosa te prihoda za financiranje drugih javnih potreba u 2021. godini (Narodne novine, br. 11/21, 49/21 i 73/21). JLP(R)S su sredstva korištena za izvršenje povrata na računu poreza na dohodak i prireza porezu na dohodak vraćale u razdoblju od 1. kolovoza do 31. prosinca 2021. na račun državnog proračuna u visini 25% raspoloživih sredstava na računu poreza na dohodak i prireza porezu na dohodak. Ukoliko sredstva na dan 31. prosinca 2021. nisu vraćena u cijelosti, vraćaju se u četiri jednake mjesečne rate u 2022. godini počevši od siječnja 2022. godine.

U 2021. godini u okviru danih zajmova županijskim proračunima iskazano je ukupno 117.700.000,00 kuna, a odnosi se na dane zajmove županijskim proračunima temeljem:

* Odluke o dodjeli beskamatnog zajma JLP(R)S koje su pogođene posljedicama razornih potresa na području Grada Zagreba, Zagrebačke županije, Krapinsko-zagorske županije, Sisačko-moslavačke županije i Karlovačke županije u iznosu od 111.000.000,00 kuna i
* Odluke o dodjeli beskamatnog zajma JLP(R)S uslijed pada prihoda u iznosu od 6.700.000,00 kuna.

U okviru danih zajmova gradskim proračunima iskazan je iznos 284.901.934,72 kune, a odnosi se na dane zajmove gradskim proračunima temeljem:

* Odluke o dodjeli beskamatnog zajma JLP(R)S koje su pogođene posljedicama razornih potresa na području Grada Zagreba, Zagrebačke županije, Krapinsko-zagorske županije, Sisačko-moslavačke županije i Karlovačke županije u iznosu od 239.300.000,00 kuna,
* Odluke o dodjeli beskamatnog zajma JLP(R)S uslijed pada prihoda u iznosu od 41.900.000,00 kuna i
* Ugovora o zajmu za sufinanciranje EU projekata Izgradnja regionalnog centra za gospodarenje otpadom Bikarac faza II u okviru OP Okoliš između Republike Hrvatske i Grada Šibenika u iznosu od 3.701.934,72 kuna.

Nadalje, u okviru danih zajmova općinskim proračunima u 2021. godini iskazan je iznos od 87.188.157,00 kuna, a odnosi se na dane zajmove općinskim proračunima temeljem:

* Odluke o dodjeli beskamatnog zajma JLP(R)S koje su pogođene posljedicama razornih potresa na području Grada Zagreba, Zagrebačke županije, Krapinsko-zagorske županije, Sisačko-moslavačke županije i Karlovačke županije u iznosu od 9.900.000,00 kuna,
* Odluke o dodjeli beskamatnog zajma JLP(R)S uslijed pada prihoda u iznosu od 17.600.000,00 kuna i
* Naputka o načinu uplaćivanja prihoda proračuna, obveznih doprinosa te prihoda za financiranje drugih javnih potreba u 2021. godini (namirenje nedostajućih sredstava za povrat poreza na dohotka po godišnjoj prijavi za 2020.– kratkoročno) u iznosu od 59.688.157,00 kuna (neto efekt).

U 2021. godini u okviru izdataka za dane zajmove HZMO-u, HZZ-u i HZZO-u nije bilo izdataka po beskamatnim zajmovima Hrvatskom zavodu za zdravstveno osiguranje. U 2020. godini na AOP-u 553 ostvareno je 1.077.577.956 kuna. Navedeni izdaci odnose se na beskamatne zajmove isplaćen temeljem oslobođenja od doprinosa u skladu s Naputkom o načinu isplate beskamatnog zajma JLP(R)S, HZMO i HZZO-u, Hrvatskom zavodu za zdravstveno osiguranje koje je isti dužan vratiti u roku od tri godine, počevši od 2021. godine.

Bilješka 47.

AOP 575 Dionice i udjeli u glavnici kreditnih institucija u javnom sektoru

Za osnivački kapital HBOR-a u svrhu poticanja izvoza, infrastrukture i gospodarskih djelatnosti te malog i srednjeg poduzetništva u 2021. izvršeno je izdataka u iznosu 50 milijuna kuna. U odnosu na 2020. izdaci su povećani za 25 milijuna kuna.

Bilješka 48.

AOP 579 Dionice i udjeli u glavnici trgovačkih društava u javnom sektoru

Sukladno Odluci Vlade Republike Hrvatske od 14. prosinca 2020. o odobrenju državne potpore društvu Croatia Airlines d.d. sukladno privremenom okviru Europske komisije kojim se državama članicama omogućuje dodatna pomoć gospodarstvu zbog pandemije COVID-19 dana je suglasnost za povećanje temeljnog kapitala društva Croatia Airlines d.d. koje je provedeno ulogom Republike Hrvatske u novcu u iznosu od 350.000.000 kuna (izdavanjem novih 35.000.000 redovnih dionica na ime, nominalnog iznosa 10 kuna po dionici). U 2021. na navedenom AOP-u nema evidentiranih izdataka.

Bilješka 49.

AOP 582 Dionice i udjeli u glavnici inozemnih kreditnih i ostalih financijskih institucija

U 2021. izdaci za dionice i udjeli u glavnici inozemnih kreditnih i ostalih financijskih institucija iznosili su 76,8 milijuna kuna. Od navedenog iznosa, najznačajniji iznos, 52,9 milijuna kuna, odnosi se na ulaganje Republike Hrvatske u Investicijski fond Inicijative triju mora temeljem Odluke Vlade Republike Hrvatske o ulaganju Republike Hrvatske u Investicijski fond Inicijative triju mora od 14. listopada 2020. godine.

U 2020. godini izdaci za dionice i udjele u glavnici inozemnih kreditnih i ostalih financijskih institucija iznosili su 136.927.218 kuna. Temeljem Odluke Vlade Republike Hrvatske (Narodne novine, broj 136/2020) o sudjelovanju Republike Hrvatske u općem povećanju kapitala Međunarodne financijske korporacije prema kojem Republika Hrvatska ima pravo upisati 7.047 dionica, te je slijedom toga u 2020. godini isplaćeno 117.206.551,68 kuna.

Bilješka 50.

AOP 584 Dionice i udjeli u glavnici tuzemnih trgovačkih društava izvan javnog sektora

U 2021. godini ostvareni su izdaci za dionice i udjele u glavnici tuzemnih trgovačkih društava izvan javnog sektora u iznosu od 102,7 milijuna kuna, što se odnosi na naplatu potraživanja Republike Hrvatske stjecanjem poslovnih udjela društva Uljanik Brodogradnja 1856 d.o.o. Dana 17. svibnja 2021. godine zaključen je Ugovor o unovčenju pokretnina opterećenih razlučnim pravom između Ministarstva financija i društva Uljanik Brodogradilište d.d. u stečaju. Navedenim Ugovorom izvršen je prijeboj tražbine Ministarstva financija na ime plaćenih državnih jamstava sa protutražbinom Uljanik Brodogradilišta d.d. u stečaju po osnovi utvrđene vrijednosti pokretnina u iznosu od 102.721.000,00 kuna.

Nadalje, nakon stjecanja vlasništva prethodno navedenih pokretnina, iste su sukladno Ugovoru o ulaganju stvari u društvo Uljanik Brodogradnja 1856 d.o.o. od 6. srpnja 2021. godine zaključenom između Ministarstva financija i Uljanik brodogradnje 1856 d.o.o., unesene u navedeno društvo u iznosu od 102.721.000,00 kuna tj. Ministarstvo financija je unosom pokretnina u društvo isto dokapitaliziralo i steklo poslovne udjele u društvu. Navedeni izdaci predstavljaju povećanje od 555,5% u odnosu na ostvarenje u 2020. godini.

U 2020. godini ostvareno je 15.669.674 kune. Navedeni izdaci odnose se na naplatu dugova Republike Hrvatske preuzimanjem imovine slijedećih trgovačkih društava: BATIŽELA TEF d.d., FORTENOVA GRUPA d.d. (Jamnica) i HELIOS FAROS d.d.

Bilješka 51.

AOP 593 Otplata glavnice primljenih kredita od kreditnih institucija u javnom sektoru

U 2021. godini izdaci za otplate glavnica primljenih kredita od kreditnih institucija u javnom sektoru iznosili su 652.234.746 kuna i najvećim dijelom su se odnosili na otplate glavnice primljenih kredita od Hrvatske poštanske banke u iznosu od 576,5 milijuna kuna. U 2020. izvršeni su značajno veći izdaci za otplate glavnica u iznosu od 1.854.511.293 kune, a odnosili su se najvećim dijelom na otplatu glavnice kredita HBOR-a u iznosu od 1,5 milijardi kuna.

Bilješka 52.

AOP 599 Otplata glavnice primljenih kredita od tuzemnih kreditnih institucija izvan javnog sektora

U 2021. ostvareno je 6.377.970.414 izdataka za otplate glavnice primljenih kredita od tuzemnih kreditnih institucija izvan javnog sektora, što je za 132,9% više od realiziranih izdataka u 2020. Navedeni izdaci najvećim se dijelom odnose na otplate glavnice primljenih kredita od Zagrebačke banke, Erste&Steiermärkische banke te OTP banke. U okviru ovih izdataka evidentiraju se i otplate glavnica kredita Sveučilišta koji se podmiruju iz državnog proračuna.

Bilješka 53.

AOP 620 Izdaci za otplatu glavnice za izdane trezorske zapise u zemlji

Izdaci za otplatu glavnice za izdane trezorske zapise u zemlji u 2020. godini iznosili su 3.231.030.394 kune, dok u 2021. godini nije bilo izdataka po navedenoj osnovi. Tijekom 2020. godine održano je 17 aukcija trezorskih zapisa na kojima je bilo ukupno 19 izdanja, od čega 16 kunskih izdanja, 2 izdanja trezorskih zapisa izraženih u eurima, a plativih u kunama te 1 izdanje trezorskih zapisa izraženih i plativih u eurima. Svih 19 izdanja u 2020. godini je bilo s rokom dospijeća od 364 dana. Na aukcijama trezorskih zapisa izdano je ukupno 15,517 milijardi kuna, 159 milijuna eura (plativih u kunama) i 1,034 milijarde eura (plativih u eurima) trezorskih zapisa. Istodobno je iskupljeno 19,237 milijardi kuna, 106,000 milijuna eura (plativih u kunama) i 1,048 milijardi eura (plativih u eurima) trezorskih zapisa. Stanje ukupno upisanih trezorskih zapisa smanjilo se sa 26,3 milijarde kuna, koliko je iznosilo potkraj 2019. godine, na 23,0 milijarde kuna, koliko je iznosilo na kraju 2020.

Bilješka 54.

AOP 623 Izdaci za otplatu glavnice za izdane obveznice u zemlji

U 2021. godini 6 milijardi kuna obveznica su dospjele i iskupljene 8. srpnja 2021. godine. Ova petogodišnja obveznica izdana je u srpnju 2016. godine uz nepromjenjivi kamatni kupon 2,75% godišnje.

**BILJEŠKE UZ BILANCU**

Bilješka 1.

Obrazac BIL Državnog proračuna izrađen je na temelju podatka sadržanih u Glavnoj knjizi proračuna. Kako je već navedeno, Glavnu knjigu proračuna informatički podržava SAP sustav koji je izgrađen prvenstveno kao transakcijski sustav u koji se ručno unose podaci iz ostalih računovodstvenih sustava proračunskih korisnika temeljem zahtjeva za plaćanje. Kroz projekt povezivanja informacijskih sustava proračunskih korisnika i sustava državne riznice stvorile su se pretpostavke za razvoj cjelovite računovodstvene funkcije. Projektom je razvijen Gateway kao središnji sustav za razmjenu elektroničkih dokumenata između sustava proračunskih korisnika i sustava državne riznice, a povezivanjem svih proračunskih korisnika dobit će se cjeloviti podaci o obvezama korisnika u Glavnoj knjizi proračuna. Iako je napravljen veliki iskorak u stvaranju cjelovite Bilance u odnosu na ranije godine, još uvijek se dio evidencija o obvezama i najveći dio potraživanja koje su unesene u Glavnu knjigu kroz SAP sustav temelje na ručnim knjiženjima djelatnika u Državnoj riznici, a podloga im je u analitičkim evidencijama koje su kod proračunskih korisnika i/ili pojedinih organizacijskih jedinica Ministarstva financija. Kao što je naglašeno, do potpunog povezivanja analitičkih evidencija svih proračunskih korisnika nemoguće je ručnim knjiženjima pratiti sve poslovne događaje i transakcije vezane uz bilančne pozicije svih subjekata središnje države. Konsolidacijom bilanci proračunskih korisnika s bilancom Državnog proračuna dobivaju se sveobuhvatni podaci o potraživanjima i obvezama Državnog proračuna.

Bilješka 2.

AOP 064 Novac u banci i blagajni

Stanje na AOP-u 064 Novac u banci i blagajni obuhvaća novčana sredstva:

**Tablica 1.**

|  |  |  |
| --- | --- | --- |
|  | **NOVČANA SREDSTVA** | **16.687.210.313** |
| 1111 | Novac na žiro računu kod Hrvatske narodne banke | 10.663.783.013 |
| 1112 | Novac na žiro računu kod tuzemnih poslovnih banaka | 5.914.588.061 |
| 1113 | Novac na računu kod inozemnih poslovnih banaka | 639 |
| 112 | Izdvojena novčana sredstva | 108.838.600 |

Bilješka 3.

AOP 074 Depoziti u kreditnim i ostalim financijskim institucijama

U 2020. godini oročeno je 61.390.400 kuna, što se odnosi na kratkoročno oročeni depozit (do 11. siječnja 2021.) kod Hrvatske narodne banke, dok se u 2021. nisu oročavali depoziti.

Bilješka 4.

AOP 081 Ostala potraživanja

Ostala potraživanja na dan 31. prosinca 2021. evidentirana su u iznosu od 450.325.536 kuna, što je 44,8% više u odnosu na stanje 1. siječnja 2020. godine.

U iznosu od 450.325.536 kuna najznačajnije je potraživanje za naknade bolovanja na teret HZZO–a u iznosu od 435.778.895,44 kuna, što predstavlja značajno povećanje u odnosu na ostvarenje u 2020. godini kada je iznosilo 281.607.110,80 kuna. Od ukupnog iznosa potraživanje za naknade bolovanja na teret HZZO–a s 362.530.097,38 kuna odnosi se na potraživanja za bolovanje iznad 42 dana, a 73.248.798,06 kune za bolovanje za ozljede na radu. Radi se o potraživanjima za naknadu bolovanja zaposlenih kojima se plaće isplaćuju iz državnog proračuna.

Bilješka 5.

AOP 085 Zajmovi kreditnim institucijama u javnom sektoru

Republika Hrvatska - Ministarstvo financija i HBOR zaključili su dana 26. lipnja 2020. Ugovor o zajmu broj: 1/2020 na iznos od 3.000.000.000,00 kuna rokovima isplate do 1. srpnja 2020. u iznosu od 1.500.000.000,00 kuna i do 15. prosinca 2020. u iznosu od 1.500.000.000,00 kuna s rokom otplate 15. prosinca 2023. Ovaj Ugovor je realiziran samo djelomično, naime 1. srpnja 2020. realizirana je prva isplata zajma u iznosu od 1.500.000.000,00 kuna. S obzirom da HBOR tijekom 2020. nije imao potrebu za dodatnim sredstvima za osiguranje likvidnosti, dodatkom I. Ugovoru o zajmu broj 1/2020 od 4. veljače 2021. ugovoreni iznos zajma umanjuje se na 1.500.000.000,00 kuna.

Bilješka 6.

AOP 088 Zajmovi trgovačkim društvima u javnom sektoru

Zajmovi dani trgovačkim društvima u javnom sektoru iznosili su na dan 31. prosinca 2021. 355.126.012 kuna. Najveći dio potraživanja odnosi se na potraživanje za kratkoročni zajam HŽ CARGO-u (50.000.000,00 kuna) i potraživanje za dugoročni zajam Croatia Airlines d.d. (250.000.000,00 kuna). Ostala značajnija potraživanja jesu potraživanja za dugoročne zajmove dane Ekoplusu d.o.o. (23.287.800,19 kuna) i Nacionalnoj veletržnici (24.081.693,70 kuna).

Bilješka 7.

AOP 092 Zajmovi tuzemnim trgovačkim društvima izvan javnog sektora i 093 Zajmovi tuzemnim obrtnicima

Potraživanja od tuzemnih trgovačkih društava izvan javnog sektora temeljem danih zajmova na dan 31. prosinca 2021. iznose 747.263.203 kuna. Od navedenog iznosa najznačajniji dio odnosi se na potraživanja po danim zajmovima bivšeg Fonda za razvoj i zapošljavanje (FRZ) tuzemnim trgovačkim društvima u iznosu od 567.558.081,29 kuna te na potraživanja za zajam Alpha Adriatic predstečaj koja na dan 31.12.2021. godine iznose 178.357.551,90 kuna. Potraživanja po danim zajmovima tuzemnim obrtnicima iznose 55.039.347,81 kuna, a odnose se na potraživanja po danim zajmovima bivšeg Fonda za razvoj i zapošljavanje (FRZ) na dan 31. prosinca 2021.

Bilješka 8.

AOP 095 Zajmovi županijskim proračunima, AOP 096 Zajmovi gradskim proračunima i AOP 097 Zajmovi općinskim proračunima

Na dan 31. prosinca 2021. potraživanja koja se odnose na zajmove dane županijskim, gradskim i općinskim proračunima u iznosu od 1.302.102.851,71 kune čine:

* potraživanja po danim beskamatnim zajmovima s osnova odgode i/ili obročne otplate odnosno oslobođenja od plaćanja poreza na dohodak i prireza porezu na dohodak, izvršenog povrata preplaćenog poreza na dohodak i prireza porezu na dohodak po godišnjem obračunu za 2019.
* potraživanja po beskamatnim zajmovima uslijed pada prihoda u 2020. godinu u odnosu na isto razdoblje 2019.
* potraživanja po nedostajućim sredstvima korištenima za povrat poreza na dohodak i prireza porezu na dohodak po godišnjoj prijavi za 2020. godinu namirenih na teret jedinstvenog računa državnog proračuna u 2021. godini čiji je pregled dan u Tablici 2.

**Tablica 2.**

|  |  |  |
| --- | --- | --- |
| **Red. broj** | **Opis** | **Stanje ukupnih**  **potraživanja na**  **31.12.2021.** |
|  | Beskamatni zajmovi županijskim proračunima kratkoročni | 25.261.707,04 |
|  | Beskamatni zajmovi županijskim proračunima dugoročni | 153.950.366,88 |
|  | Beskamatni zajmovi gradskim proračunima kratkoročni | 49.841.695,71 |
|  | Beskamatni zajmovi gradskim proračunima dugoročni | 906.260.726,52 |
|  | Beskamatni zajmovi općinskim proračunima kratkoročni | 67.902.713,35 |
|  | Beskamatni zajmovi općinskim proračunima dugoročni | 98.885.642,21 |

Potraživanja za dane zajmove drugim razinama vlasti za dane međunarodne zajmove - EIB 25749 odnose se na zajmove dane županijskim proračunima u iznosu 68.467.007,60 kuna (Istarska i Primorsko-goranska) i na zajmove dane gradskim proračunima u iznosu 36.475.195,86 kuna (Rijeka i Šibenik).

Bilješka 9.

AOP 098 Zajmovi HZMO-u, HZZ-u, HZZO-u i AOP 099 Zajmovi ostalim izvanproračunskim korisnicima državnog proračuna

Potraživanja za dane zajmove HZMO-u, HZZ-u, HZZO-u na dan 31. prosinca 2021. (AOP 098) iznosila su 1.064.978.523,11 kuna. Navedena potraživanja odnose se na beskamatne zajmove isplaćene Hrvatskom zavodu za zdravstveno osiguranje temeljem odgode/obročne otplate te oslobođenja od plaćanja doprinosa u skladu s Naputkom o načinu isplate beskamatnog zajma JLP(R)S, HZMO i HZZO-u, Hrvatskom zavodu za zdravstveno osiguranje koje je isti dužan vratiti u roku od tri godine, počevši od 2021. godine (oslobođenje od plaćanja).

Potraživanja za dane zajmove ostalim izvanproračunskim korisnicima državnog proračuna na dan 31. prosinca 2021. iznosila su 9.774.445.763 kuna (AOP 099) od čega se najveći dio odnosi na zajmove dane Hrvatskim autocestama d.o.o., Hrvatskim cestama d.o.o. te Autocesti Rijeka – Zagreb d.d i preostala su potraživanja za zajmove temeljem Sporazuma o međusobnim obvezama i potraživanjima s Centrom za restrukturiranje i prodaju.

Bilješka 10.

AOP 127 Ostali vrijednosni papiri (inozemni)

Na dan 31. prosinca 2021. vrijednost ostalih vrijednosnih papira u iznosu od 26.800.683 kuna odnosi se na investicijski fond - J.P. Morgan Fleming.

Bilješka 11.

AOP 134 Dionice i udjeli u glavnici trgovačkih društava u javnom sektoru

Sukladno Odluci Vlade Republike Hrvatske od 14. prosinca 2020. o odobrenju državne potpore društvu Croatia Airlines d.d. sukladno privremenom okviru Europske komisije kojim se državama članicama omogućuje dodatna pomoć gospodarstvu zbog pandemije COVID-19 dana je suglasnost za povećanje temeljnog kapitala društva Croatia Airlines d.d. koje se je provelo ulogom Republike Hrvatske u novcu u iznosu od 350.000.000 kuna (izdavanjem novih 35.000.000 redovnih dionica na ime, nominalnog iznosa 10 kuna po dionici). Nakon provedenog prijenosa dionica na Ministarstvo prostornog uređenja, graditeljstva i državne imovine, Ministarstvo financija je iz svojih poslovnih evidencija isknjižilo dionice stečene dokapitalizacijom društva.

Bilješka 12.

AOP 138 Dionice i udjeli u glavnici inozemnih kreditnih i ostalih financijskih institucija

Stanje na dan 31. prosinca 2021. u iznosu od 1.271.456.076 kuna odnosi se na članski kapital u bankama IBRD, IDA, IFC, MIGA, EIB, EBRD, IDB, CEB i IIC.

**Tablica 3.**

|  |  |  |  |  |
| --- | --- | --- | --- | --- |
| **Red. broj** | **Naziv** | **Valuta** | **Stanje na dan 31.12.2021. (org.val.)** | **Stanje na 31.12.2021. u kunama** |
| 1 | IBRD\* | USD | 26.598.811,15 | 176.710.531,82 |
| 2 | IDA\*\* | USD | 5.931.732,00 | 39.407.758,13 |
| 3 | IFC | USD | 24.794.000,00 | 164.720.178,70 |
| 4 | MIGA | USD | 677.759,00 | 4.502.725,80 |
| 5 | EIB | EUR | 79.485.500,00 | 597.506.016,04 |
| 6 | EBRD | EUR | 22.820.000,00 | 171.541.819,40 |
| 7 | CEB | EUR | 2.372.578,00 | 17.835.072,16 |
| 8 | IDB | USD | 6.433.232,60 | 42.739.502,44 |
| 9 | IIC\*\*\* | USD | 175.171,56 | 1.163.761,02 |
| 10 | AIIB | USD | 200.000,00 | 1.328.710,00 |
| **UKUPNO** | | **USD** | 64.810.706,31 | 430.573.167,91 |
| **EUR** | 104.678.078,00 | 786.882.907,60 |
|  |  |  |  | **1.217.456.075,51** |

\* Stanje na kraju 2018. godine iznosilo je 21.727.569,85 USD. Sukladno Odluci Vlade RH obveza po osnovi povećanja kapitala IBRD-a plaća se u 5 jednakih obroka u iznosu od 1.629.537,58 USD svaki (od čega 1.355.937,40 USD za opće povećanje kapitala i 273.600,18 USD za selektivno povećanje). Takve iznose potvrdio je i IBRD prije izvršenja prve uplate. Međutim, tek nakon izvršenja plaćanja prvog obroka, Banka je MFIN izvijestila da se od iznosa uplate prve rate priznaje samo 1.618.921,70 USD, slijedom čega proizlazi stanje kapitala na kraju 2019. godine. Razlika između uplaćenog i priznatog iznosa prvog obroka iznosi 10.615,88 USD i prebacuje se na buduće obroke (najvjerojatnije na posljednje obroke). Naime, uplatom iznosa od 1.355.937,40 USD dobiva se 56,2 dionice, a uplatom 273.600,18 USD 37,8 dionica, međutim Banka ne može evidentirati broj dionica izražen u decimalnom nego isključivo u cijelom broju, kojom prilikom se decimalni broj dionica zaokružuje i posljedično nastaje ranije spomenuta razlika od 10.615,88 USD. Nadalje, nakon izvršenja plaćanja drugog obroka, Banka je MFIN izvijestila da se od iznosa uplate druge rate priznaje samo 1.626.159,80 USD, a da se razlika od 3.377,78 USD također prebacuje na buduće obroke. Slijedom navedenoga, stanje na kraju 2020. godine jednako je stanju na kraju 2019. godine uvećanom za priznati iznos drugog obroka. Nakon izvršenja plaćanja trećeg obroka, Banka je MFIN izvijestila da se, od iznosa uplate treće rate priznaje samo 1.626.159,80 USD, a da se razlika od 3.377,78 USD prebacuje na buduće obroke što dovodi da je stanje na kraju 2021. godine jednako stanju na kraju 2020. godine uvećanom za priznati iznos trećeg obroka.

\*\* Iako nije bilo novih uplata u 2021. godini stanje obveza na 31.12.2020. i 31.12.2021. nije identično iz razloga što IDA svaku dosadašnju uplatu, koje se izvršavaju u HRK (izdavanjem mjenica unovčivih na prvi poziv), preračunava u USD po posebnom tečaju, ovisno o datumu izrade izvještaja. U stanje obveza nije uvrštena obveza izdavanja mjenice 2026. godine, koja je unovčiva na prvi poziv, u iznosu od 164.701,00 HRK (IDA na 31.12.2021. taj iznos vodi kao 24.806,00 USD).

\*\*\* Iznos uplate u 2021. godini IDB je transferirao iz svojih ostvarenih prihoda od redovnog kapitala u kapital RH u IIC-u.

Bilješka 13.

AOP 151 Potraživanja za povrat pomoći danih unutar općeg proračuna po protestiranim jamstvima

Potraživanja za povrat pomoći danih unutar općeg proračuna po protestiranim jamstvima na 31.12.2021. godine iznose 1.274.715.978 kuna od čega se na HŽ Infrastrukturu d.o.o. odnosi 1.256.434.184,60 kuna, na HŽ Putnički prijevoz d.o.o. 17.150.039,27 kuna te potraživanja za zajmove dane drugim razinama vlasti po protestiranim jamstvima čiji je pregled dan u Tablici 4. u iznosu od 1.131.753,69 kuna.

**Tablica 4.**

|  |  |  |
| --- | --- | --- |
| **Red. broj** | **Dužnik** | **Stanje ukupnih**  **potraživanja na**  **31.12.2021.** |
| 1. | OPĆINA KRAPINSKE TOPLICE | 40.600,70 |
| 2. | OPĆINA NOVIGRAD PODRAVSKI | 1.091.152,99 |
| ***UKUPNO ZAJMOVI DRUGIM RAZINAMA VLASTI*** | | ***1.131.753,69*** |

Bilješka 14.

AOP 153 Potraživanja za prihode od imovine

Najznačajniji iznosi potraživanja za prihode od imovine na dan 31. prosinca 2021. godini odnose se na:

* potraživanja za zatezne kamate po danim zajmovima bivšeg Fonda za razvoj i zapošljavanje u iznosu od 128.939.193,68 kuna,
* potraživanja za kamate po danim zajmovima bivšeg Fonda za razvoj i zapošljavanje tuzemnim trgovačkim društvima i obrtima u iznosu od 68.377.321,09 kuna,
* evidentirano potraživanje od Republike Sudan u iznosu od 204.003.489,85 kuna,
* potraživanja za prihode od kamata na dane zajmove po protestiranim jamstvima u iznosu od 825.556.621,28 kuna.

Bilješka 15.

AOP 154 Potraživanja za upravne i administrativne pristojbe, pristojbe po posebnim propisima i naknade

Potraživanja za upravne i administrativne pristojbe, pristojbe po posebnim propisima i naknade na dan 31. prosinca 2021 godine iznose 45.748.723 kuna što predstavlja promjenu u odnosu na stanje 1. siječnja 2021. za 9.192,2%. Neznačajni dio navedenih potraživanja odnosi se na potraživanja za naknade za izdana jamstva na dan 31. prosinca 2021. godine čiji je pregled dan u Tablici u iznosu od 45.256.386,87 kuna.

**Tablica 5.**

|  |  |  |
| --- | --- | --- |
| **Red. broj** | **Dužnik** | **Stanje ukupnih potraživanja na 31.12.2021.** |
| 1. | GRAD VRBOVEC | 0,00 |
| 2. | ZRAČNA LUKA OSIJEK | 22.000,00 |
| 3. | 3. MAJ BRODOGRADILIŠTE D.D. | 1.888.360,65 |
| 4. | JADROPLOV D.D. | 570.000,00 |
| 5. | ĐURO ĐAKOVIĆ GRUPA | 2.975.411,86 |
| 6. | HŽ PUTNIČKI PRIJEVOZ D.O.O. | 0,00 |
| 7. | BRODOGRAĐEVNA INDUSTRIJA SPLIT D.D. | 918.423,44 |
| 8. | ULJANIK BRODOGRADNJA 1856 D.O.O. | 39.577,38 |
| 9. | MKM YACHTS D.O.O. | 373.052,01 |
| 10. | LUČKA UPRAVA SLAVONSKI BROD | 0,00 |
| 11. | ULJANIK BRODOGRADILIŠTE D.D. U STEČAJU | 838.984,22 |
| 12. | ULJANIK D.D. U STEČAJU | 37.630.577,31 |
|  | **UKUPNO** | **45.256.386,87** |

Bilješka 16.

AOP 155 Potraživanja za prihode od prodaje proizvoda i robe te pruženih usluga i za povrat po protestiranim jamstvima

Potraživanja za prihode od prodaje proizvoda i robe te pruženih usluga i za povrat po protestiranim jamstvima na dan 31. prosinca 2021 godine iznose 4.058.663.488 kuna. Najznačajniji dio odnosi se na potraživanja tuzemnim trgovačkim društvima izvan javnog sektora za povrate po protestiranim jamstvima kako je prikazano u Tablici 6.

**Tablica 6.**

|  |  |  |
| --- | --- | --- |
| **Red. broj** | **Dužnik** | **Stanje ukupnih potraživanja na 31.12.2021.** |
| 1. | DRNIŠPLAST | 18.535.086,79 |
| 2. | 3. MAJ BRODOGRADILIŠTE | 240.702.059,72 |
| 3. | LJEČILIŠTE TOPUSKO | 35.064.378,73 |
| 4. | HUM | 22.871.287,48 |
| 5. | OLMA MAKARSKA | 5.925.836,44 |
| 6. | VINO ILOK | 6.912.454,59 |
| 7. | ULJANIK BRODOGRADILIŠTE | 1.029.044.413,67 |
| 8. | ULJANIK D.D. | 2.415.128.709,87 |
| 9. | HOTEL NOVI, NOVI VINODOLSKI | 4.554.596,31 |
| 10. | HOTELI OMIŠALJ | 38.549.288,16 |
| 11. | HOTELI ŠOLTA | 10.345.775,23 |
| 12. | PRESIDENT ZADAR | 6.964.073,62 |
| 13. | INKOP | 63.633.201,17 |
| 14. | DIOKI D.D. (CALISKAN) | 38.250.000,00 |
|  | **UKUPNO** | **3.936.481.161,78** |

R.br. 3. - potraživanje u postupku provedbe isknjiženja temeljem odluke Vlade Republike Hrvatske

R.br. 4.-5 - potraživanja koja se namiruju u ovršnom postupku

R.br. 6. – 14. - potraživanje prijavljeno u stečajni postupak

Bilješka 17.

AOP 157 Potraživanje za kazne, upravne mjere te ostale prihode

Potraživanje na dan 31. prosinca 2021. u iznosu od 27.918.437,42 kune odnosi se na potraživanje od Đakovštine d.d. u stečaju.

Bilješka 18.

AOP 171 do182 Obveze za rashode poslovanja

Iznos od 18.004.326.177 kune na AOP-u 171 *Obveze za rashode poslovanja* odnosi se na unesene, a neplaćene zahtjeve u 2021. za rashode poslovanja u iznosu od 23.471.855 kune (AOP 173 i 177) te na obveze bivšeg Fonda za naknadu oduzete imovine u iznosu od 58.825.173 kuna (AOP 181 *Obveze za kazne, naknade šteta i kapitalne pomoći*) i iznos 17.922.029.149 kuna (AOP 182 *Ostale tekuće obveze*) koji između ostalog uključuje:

* obveze državnog proračuna za prihode proračunskih korisnika uplaćene na račun proračuna 3.925.902.764,16
* obveze za predujmove korisnika 24.747.532,56
* 35 posto od prodaje stanova Ljubljanske banke 357.089,06
* depozite carinarnica 50.674.826,68
* depozite korisnika iz ranijih godina 86.429.930,79
* sredstva Sigurnosnog fonda za žitarice i industrijsko bilje 1.784.050,00
* jamčevine korisnika 122.318.412,95
* neprepoznate naloge 88.804.805,91
* sredstva iz zaključenih stečajeva i likvidacija 29.005.953,85
* obveze za prodane kupone za sezonske poljoprivrednike 62.259.617,64
* obveze za doprinose osiguranja iz EU 2.761.325,59
* oduzeta sredstva (od fizičkih i pravnih osoba) 49.513.985,66

Bilješka 19.

AOP 187 Obveze za trezorske zapise

Na dan 31. prosinca 2021. obveze za trezorske zapise iznose 23.983.951.650 kuna što je povećanje od 3,9% u odnosu na stanje na početku 2021. kada je iznosilo 23.074.055.842 kune, a odnosi se na tuzemne trezorske i Euro zapise čija se analitika daje u Tablici 7.

**Tablica 7.**

|  |  |  |  |  |
| --- | --- | --- | --- | --- |
| **Red. broj** | **Naziv** | **Valuta** | **Stanje obveza na dan 31.12.2021. (org.val.)** | **Stanje obveza na dan 31.12.2021. u kunama** |
| 1. | Trezorski zapisi | HRK | 13.677.911.580,00 | 13.677.911.580,00 |
| 2. | EURO zapisi | EUR | 171.000.000,00 | 1.285.436.070,00 |
| 3. | EURO FX zapisi | EUR | 1.200.000.000,00 | 9.020.604.000,00 |
|  | **Ukupno:** | **HRK** |  | **23.983.951.650,00** |

Ministarstvo financija provodi aukcije trezorskih zapisa u skladu s Pravilima i uvjetima aukcija trezorskih zapisa, koristeći se elektroničkim aukcijskim sustavom Bloomberg (BAS).

Tijekom 2021. godine održano je 14 aukcija trezorskih zapisa na kojima je bilo ukupno 15 izdanja, od čega 12 kunskih izdanja, 2 izdanja trezorskih zapisa izraženih u eurima, a plativih u kunama te 1 izdanje FX trezorskih zapisa, izraženih i plativih u eurima. Kod kunskih izdanja trezorskih zapisa 1 izdanje je bilo s rokom dospijeća od 182 dana te 11 izdanja s rokom dospijeća od 364 dana.

Na aukcijama trezorskih zapisa izdano je ukupno 14,001 milijardi kuna, 171 milijuna eura (plativih u kunama) i 1,2 milijardi eura FX trezorskih zapisa (plativih u eurima). Istodobno je iskupljeno 14,407 milijardi kuna, 159 milijuna eura (plativih u kunama) i 1,035 milijardi eura FX trezorskih zapisa (plativih u eurima). Stanje ukupno upisanih trezorskih zapisa povećalo se sa 23,0 milijarde kuna, koliko je iznosilo potkraj 2020. godine, na 23,9 milijardi kuna, koliko je iznosilo na kraju 2021 godine.

Potkraj 2021. godine kamatne stope na trezorske zapise u kunama s rokom dospijeća od 364 dana iznosile su 0,00% . Kamatne stope na trezorske zapise s valutnom klauzulom s rokom dospijeća od 364 dana iznosile su -0,15%, a kamatna stopa na euro FX trezorske zapise s rokom dospijeća od 364 dana -0,05%.

Bilješka 20.

AOP 189 Obveza za obveznice - tuzemne

Iznos od 121.525.839.650 kuna odnosi se na obvezu za sve tuzemne obveznice izdane do 31. prosinca 2021. U Tablici 8. dan je prikaz aktivnih obveznica izdanih na domaćem tržištu kapitala na dan 31. prosinca 2021. s uvjetima izdanja, datumom izdanja te datumom dospijeća.

**Tablica 8.**

|  |  |  |  |  |
| --- | --- | --- | --- | --- |
| **Red. broj** | **Naziv** | **Valuta** | **Stanje obveza na dan 31.12.2021. (org.val.)** | **Stanje obveza na 31.12.2021. u kunama** |
| 1. | Obveznice - Serija 17 D-22 | EUR | 1.000.000.000,00 | 7.517.170.000,00 |
| 2. | Obveznice - Serija 19 D-24 | EUR | 1.400.000.000,00 | 10.524.038.000,00 |
| 3. | Obveznice - Serija 20 D-25 | HRK | 6.000.000.000,00 | 6.000.000.000,00 |
| 4. | Obveznice - Serija 21 D-26 | HRK | 12.460.000.000,00 | 12.460.000.000,00 |
| 5. | Obveznice - Serija 23 D-22 | HRK | 3.000.000.000,00 | 3.000.000.000,00 |
| 6. | Obveznice - Serija 24 D-28 | HRK | 8.090.000.000,00 | 8.090.000.000,00 |
| 7. | Obveznice - Serija 25 D-32 Indeksirane HRK/EUR | HRK | 3.000.000.000,00 | 3.000.000.000,00 |
| 8. | Obveznice - Serija 26 D-23 | HRK | 11.300.000.000,00 | 11.300.000.000,00 |
| 9. | Obveznice - Serija 27 D-29 | HRK | 10.000.000.000,00 | 10.000.000.000,00 |
| 10. | Obveznice - Serija 28 D-22 | EUR | 500.000.000,00 | 3.758.585.000,00 |
| 11. | Obveznice - Serija 29 D-24 | HRK | 3.500.000.000,00 | 3.500.000.000,00 |
| 12. | Obveznice - Serija 30 D-34 Indeksirane HRK/EUR | HRK | 11.500.000.000,00 | 11.500.000.000,00 |
| 13. | Obveznice - Serija 31 D-40 | EUR | 800.000.000,00 | 6.013.736.000,00 |
| 14. | Obveznice - Serija 32 D-25 | HRK | 5.000.000.000,00 | 5.000.000.000,00 |
| 15. | Obveznice - Serija 33 D-27 | EUR | 1.445.000.000,00 | 10.862.310.650,00 |
| 16. | Obveznice - Serija 34 D-28 | HRK | 9.000.000.000,00 | 9.000.000.000,00 |
|  | **Ukupno:** | **EUR** | **5.145.000.000,00** | **38.675.839.650,00** |
|  | **Ukupno:** | **HRK** | **82.850.000.000,00** | **82.850.000.000,00** |
|  | | | | **121.525.839.650,00** |

Republika Hrvatska zastupana po Ministarstvu financija je 30. lipnja 2021. godine donijela odluku o izdanju obveznica uz plasman na domaćem tržištu kapitala u iznosu od 9 milijardi kuna. Obveznice su izdane po cijeni 99,774% nominalnog iznosa. Uplata po ovim obveznicama je 5. srpnja 2021. godine, a dospijeće obveznica je 5. srpnja 2028. godine. Kamatni kupon je nepromjenjiv i iznosi 0,50%, a isplaćivat će se polugodišnje. Sredstva ostvarena ovim zaduženjem koristila su se, između ostalog, za otplatu iznosa 6 milijardi kuna obveznica koje su dospjele 8. srpnja 2021. godine. Ova petogodišnja obveznica izdana je u srpnju 2016. godine uz nepromjenjivi kamatni kupon 2,75% godišnje.

Bilješka 21.

AOP 195 Obveze za mjenice

Iznos od 4.343.521 kuna odnosi se na obveze po izdanim mjenicama za članski kapital IDA i MIGA. Analitika dana u Tablici 9.

**Tablica 9.**

|  |  |  |  |  |
| --- | --- | --- | --- | --- |
| **Red. broj** | **Naziv** | **Valuta** | **Stanje obveza na dan 31.12.2021. (org.val.)** | **Stanje obveza na 31.12.2021. u kunama** |
| 1 | IDA | HRK | 2.999.304,65 | 2.999.304,65 |
| 2 | MIGA | USD | 202.334,00 | 1.344.216,05 |
| **UKUPNO** | | **HRK** | 2.999.304,65 | 2.999.304,65 |
| **USD** | 202.334,00 | 1.344.216,05 |
|  |  |  |  | **4.343.520,70** |

Bilješka 22.

AOP 196 Obveza za obveznice – inozemne

Iznos od 105.162.676.903 kune odnosi se na obvezu za sve inozemne obveznice izdane do 31. prosinca 2021. U Tablici 10. dan je prikaz aktivnih obveznica izdanih na međunarodnom tržištu kapitala na dan 31 prosinca 2021. s uvjetima izdanja, datumom izdanja te datumom dospijeća.

izdanih obveznica.

**Tablica 10.**

|  |  |  |  |  |
| --- | --- | --- | --- | --- |
| **Red. broj** | **Naziv** | **Valuta** | **Stanje obveza na dan 31.12.2021. (org.val.)** | **Stanje obveza na 31.12.2021. u kunama** |
| 1. | Euro-USD obveznice V D-23 (cross currency swap) | EUR | 1.167.406.023,82 | 8.775.589.540,08 |
| 2. | Euro-USD obveznice VI D-24 (cross currency swap) | EUR | 1.297.257.227,56 | 9.751.703.113,30 |
| 3. | Euro-EUR obveznice/IX | EUR | 1.250.000.000,00 | 9.396.462.500,00 |
| 4. | Euro-EUR obveznice/X | EUR | 1.500.000.000,00 | 11.275.755.000,00 |
| 5. | Euro-EUR obveznice/XI | EUR | 1.250.000.000,00 | 9.396.462.500,00 |
| 6. | Euro-EUR obveznice/XII | EUR | 1.275.000.000,00 | 9.584.391.750,00 |
| 7. | Euro-EUR obveznice/XIII | EUR | 750.000.000,00 | 5.637.877.500,00 |
| 8. | Euro-EUR obveznice/XIV | EUR | 1.500.000.000,00 | 11.275.755.000,00 |
| 9. | Euro-EUR obveznice/XV | EUR | 2.000.000.000,00 | 15.034.340.000,00 |
| 10. | Euro-EUR obveznice/XVI | EUR | 1.000.000.000,00 | 7.517.170.000,00 |
| 11. | Euro-EUR obveznice/XVII | EUR | 1.000.000.000,00 | 7.517.170.000,00 |
|  | **Ukupno:** | **EUR** | **13.989.663.251,38** | **105.162.676.903,38** |
|  | | | | **105.162.676.903,38** |

Republika Hrvatska je u ožujku uspješno realizirala izdanje dvije tranše euroobveznica na međunarodnom financijskom tržištu i to dvanaestogodišnjih i dvadesetogodišnjih obveznica. Obveznice u iznosu 1 milijarde eura su izdane po cijeni od 98,538% nominalnog iznosa uz nepromjenjivi kamatni kupon od 1,125% godišnje, što čini prinos do dospijeća od 1,257%. Obveznice su uplaćene 4. ožujka 2021., a datum dospijeća obveznica je 4. ožujka 2033. Obveznice u iznosu 1 milijarde eura su izdane po cijeni od 99,366% nominalnog iznosa uz nepromjenjivi kamatni kupon od 1,75% godišnje, što čini prinos do dospijeća od 1,788%. Obveznice su uplaćene 4. ožujka 2021., a datum dospijeća obveznica je 4. ožujka 2041.

Sredstva prikupljena ovim izdanjem iskoristila su se, između ostalog, za refinanciranje eurobveznica Republike Hrvatske u iznosu od 1,5 milijarde dolara koje su dospjele 24. ožujka 2021. godine. Ova desetogodišnja dolarska obveznica izdana je u ožujku 2011. godine uz nepromjenjivi kamatni kupon 6,375% godišnje. S obzirom na niske kuponske stope ostvarene novim izdanjima bit će ostvarene značajne uštede u smislu troška kamata od preko 160 milijuna kuna na godišnjoj razini na iznos refinanciranja.

Bilješka 23.

AOP 202 Obveze za kredite od kreditnih institucija u javnom sektoru

Analitika obveza za kredite od kreditnih institucija u javnom sektoru u iznosu od 1.997.844.915 kuna daje se u Tablici 11.

**Tablica 11.**

|  |  |  |  |  |  |
| --- | --- | --- | --- | --- | --- |
| **Red. broj** | **Namjena** | **Banka** | **Valuta** | **Stanje obveza na dan 31.12.2021. (org.val.)** | **Stanje obveza na 31.12.2021. u kunama** |
| 1. | Hrvatske vode KO-09/12 - projekt navodnjavanja | HBOR | HRK | 45.500.000,00 | 45.500.000,00 |
| 2. | HŽ Putnički prijevoz F-001-14 preuzeto 2015. | HBOR | EUR | 57.514.319,27 | 432.344.915,39 |
| 3. | HPB HRK 950 mil. 2017 | HPB | HRK | 620.000.000,00 | 620.000.000,00 |
| 4. | HPB HRK 400 mil. D-2024 | HPB | HRK | 400.000.000,00 | 400.000.000,00 |
| 5. | HPB HRK 500 mil. D-2025 | HPB | HRK | 500.000.000,00 | 500.000.000,00 |
| **UKUPNO** |  |  | **EUR** | **57.514.319,27** | **432.344.915,39** |
| **UKUPNO** |  |  | **HRK** | **1.565.500.000,00** | **1.565.500.000,00** |
|  | | | | | **1.997.844.915,39** |

Bilješka 24.

AOP 204 Obveze za zajmove od ostalih financijskih institucija u javnom sektoru i AOP 208 Obveze za zajmove od ostalih tuzemnih financijskih institucija izvan javnog sektora

Na AOP-u 204 na dan 1. siječnja 2021. iskazano je stanje u iznosu od 342.471.139 kuna, a koje je u 2021. godini preneseno na AOP 208 *Obveze za zajmove od ostalih tuzemnih financijskih institucija izvan javnog sektora* s obzirom na to da se radi o doprinosima za mirovinsko osiguranje obveznika koji se uplaćuju u mirovinske fondove, a ne sredstvima REGOS-a.

Pravilnik o povezivanju podataka o doprinosima za obvezna mirovinska osiguranja (Narodne novine, broj 71/18) propisuje način, rokove povezivanja podataka te evidentiranje i izvješćivanje o povezanim podacima i raspored nepovezanih uplata doprinosa za mirovinsko osiguranje temeljem individualne kapitalizirane štednje bez pristanka obveznika plaćanja dok Pravilnik o postupanju Središnjeg registra osiguranika i mirovinskih društava prema članovima obveznih mirovinskih fondova (Narodne novine, br. 60/14, 135/15, 86/18, 56/19 i 91/19), (dalje u tekstu: Pravilnik o postupanju) propisuje, između ostalog, način plaćanja doprinosa, način postupanja sa sredstvima na prolaznom i privremenom računu te način prosljeđivanja sredstava.

Sukladno čl. 9. st. 2. Pravilnika o postupanju REGOS sredstva s prolaznog računa prosljeđuje sljedeći radni dan od dana povezivanja podataka o obračunatoj obvezi doprinosa na osobne račune članova mirovinskih fondova, sukladno propisu koji regulira povezivanje podataka o doprinosima za obvezna mirovinska osiguranja. Prolazni račun je račun REGOS-a za uplatu doprinosa za obvezno mirovinsko osiguranje na temelju individualne kapitalizirane štednje (drugi stup). U skladu s Pravilnikom o postupanju REGOS bez odgode prosljeđuje na privremeni račun protekom osam radnih dana od datuma uplate na prolazni račun nepovezane uplate doprinosa definirane propisom o povezivanju podataka o doprinosima za obvezna mirovinska osiguranja te uplaćena sredstva doprinosa za osiguranike koji nisu odabrali mirovinski fond.

Nastavno na navedeno, sredstva od nepovezanih uplata usmjeravaju se s prolaznog računa na privremeni račun i odmah istog dana na račun državnog proračuna. Također, svakog prvog radnog dana u tjednu za prethodni tjedan REGOS, nakon naknadnog povezivanja uplata doprinosa za mirovinsko osiguranje temeljem individualne kapitalizirane štednje (drugi stup), dostavlja podatke Ministarstvu financija o ukupnom iznosu sredstava naknadno povezanih uplata te se ista usmjeravaju s privremenog na prolazni račun REGOS-a.

Nakon povezivanja nepovezanih uplata, REGOS je dužan sredstva s privremenog računa proslijediti na osobne račune članova, a za osiguranike koji nisu odabrali mirovinski fond, REGOS uplaćena sredstva doprinosa prosljeđuje na osobne račune članova po učlanjenju u mirovinski fond.

Bilješka 25.

AOP 206 Obveze za kredite od tuzemnih kreditnih institucija izvan javnog sektora

Iznos od 19.842.157.179 kuna čine obveze za kredite od tuzemnih kreditnih institucija izvan javnog sektora čija analitika je dana u Tablicama 12. i 13.

**Tablica 12.**

|  |  |  |  |  |  |
| --- | --- | --- | --- | --- | --- |
| **Red. broj** | **Namjena** | **Banka** | **Valuta** | **Stanje obveza na dan 31.12.2021. (org.val.)** | **Stanje obveza na 31.12.2021. u kunama** |
| 1. | KBC 2007 (HRK 572,8) F-022-07 | PBZ | HRK | 203.272.771,35 | 203.272.771,35 |
| 2. | HŽ Infrastruktura F-014-12 preuzeto 2014. | ZABA | EUR | 3.729.455,60 | 28.034.951,75 |
| 3. | HŽ Infrastruktura F-011-13 preuzeto 2015. | Erste bank | EUR | 31.034.093,10 | 233.288.553,63 |
| 4. | HŽ Putnički prijevoz F-009-13 preuzeto 2015. | PBZ | EUR | 11.796.626,70 | 88.677.248,33 |
| 5. | ERSTE EUR 150 mil. 2016 | Erste bank | EUR | 150.000.000,00 | 1.127.575.500,00 |
| 6. | ZABA HRK 1 mlrd. D-2023 | ZABA | HRK | 300.000.000,00 | 300.000.000,00 |
| 7. | ERSTE EUR 150 mil. 2018 D-2023 | Erste bank | EUR | 60.000.000,00 | 451.030.200,00 |
| 8. | PBZ EUR 100 mil. 2018 | PBZ | EUR | 75.000.000,00 | 563.787.750,00 |
| 9. | Splitska banka EUR 120 mil. D-2023 | SGS | EUR | 120.000.000,00 | 902.060.400,00 |
| 10. | ZABA EUR 200 mil. D-2023 | ZABA | EUR | 200.000.000,00 | 1.503.434.000,00 |
| 11. | OTP HRK 450 mil. D-2022 | OTP banka | HRK | 150.000.000,00 | 150.000.000,00 |
| 12. | Raiffeisenbank EUR 80 mil. D-2022 | Raiffeisenbank | EUR | 80.000.000,00 | 601.373.600,00 |
| 13. | ZABA HRK 1,85 mlrd. D-2022 | ZABA | HRK | 1.850.000.000,00 | 1.850.000.000,00 |
| 14. | ERSTE HRK 1,8 mlrd. D 2025 | Erste bank | HRK | 1.800.000.000,00 | 1.800.000.000,00 |
| 15. | OTP HRK 700 mil. D-2023 | OTP banka | HRK | 466.666.666,66 | 466.666.666,66 |
| 16. | OTP HRK 800 mil. D-2025 | OTP banka | HRK | 800.000.000,00 | 800.000.000,00 |
| 17. | PBZ HRK 1,14 mlrd. 2020 | PBZ | HRK | 1.140.000.000,00 | 1.140.000.000,00 |
| 18. | PBZ HRK 1,2 mlrd. 2020 | PBZ | HRK | 1.200.000.000,00 | 1.200.000.000,00 |
| 19. | Raiffeisenbank HRK 370 mil. D-2022 | Raiffeisenbank | HRK | 370.000.000,00 | 370.000.000,00 |
| 20. | ZABA HRK 750 mil. D-2023 | ZABA | HRK | 375.000.000,00 | 375.000.000,00 |
| 21. | ZABA HRK 750 mil. D-2025 | ZABA | HRK | 525.000.000,00 | 525.000.000,00 |
| 22. | ZABA kredit 2 mlrd I HRK 2026 | ZABA | HRK | 1.800.000.000,00 | 1.800.000.000,00 |
| 23. | ZABA kredit 3 mlrd I HRK 2026 | ZABA | HRK | 3.000.000.000,00 | 3.000.000.000,00 |
| **UKUPNO** |  |  | **EUR** | **731.560.175,40** | **5.499.262.203,71** |
| **UKUPNO** |  |  | **HRK** | **13.979.939.438,01** | **13.979.939.438,01** |
|  | | | | | **19.479.201.641,72** |

**Tablica 13.**

|  |  |  |  |  |
| --- | --- | --- | --- | --- |
| **REDNI BROJ** | **OPIS** | **VALUTA** | **STANJE OBVEZA NA 31.12.2021. U EUR** | **STANJE OBVEZA NA 31.12.2021. U HRK** |
| 1. | Sveučilište u Rijeci - ZABA - partija kredita 5100231949 | EUR | 1.621.879,23 | 12.191.948,16 |
| 2. | Sveučilište u Rijeci - Erste - partija kredita 26010300 | EUR | 0,00 | 0,00 |
| **UKUPNO** |  | **EUR** | **1.621.879,23** | **12.191.948,16** |
| 3. | Sveučilište u Splitu - ZABA+PBZ - partija kredita 5100174887 | HRK |  | 131.923.076,66 |
| 4. | Sveučilište u Osijeku - Addiko Bank - partija kredita 51900043 | HRK |  | 152.378.184,56 |
| 5. | Sveučilište u Zagrebu - PBZ - partija kredita 5710001057 | HRK |  | 46.793.659,68 |
| 6. | Sveučilište u Dubrovniku - ZABA - partija kredita 5100180952 | HRK |  | 19.668.675,00 |
| **UKUPNO** |  | **HRK** |  | **350.763.595,90** |

***Zaduživanje na domaćem tržištu putem dugoročnih kredita***

• Kredit u iznosu od 3.000.000.000,00 kuna

Radi izvršenja izdataka utvrđenih Zakonom o izvršavanju Državnog proračuna Republike Hrvatske za 2021., u lipnju 2021. Republika Hrvatska zadužila se na domaćem financijskom tržištu u iznosu 3 milijarde kuna uz fiksnu kamatnu stopu 0,298% godišnje. Glavnica će se otplatiti jednokratno 31. srpnja 2026.

• Kredit u iznosu od 2.000.000.000,00 kuna

U istom mjesecu, lipnju 2021., Republika Hrvatska se zadužila na domaćem financijskom tržištu u iznosu 2 milijarde kuna, uz fiksnu kamatnu stopu 0,198% godišnje. Glavnica će se otplaćivati u jednakim polugodišnjim ratama od kojih prva dospijeva 31. prosinca 2021., a posljednja 30. lipnja 2026.

Bilješka 26.

AOP 219 Obveze za zajmove od međunarodnih organizacija

Iznos od 8.892.223.350 kuna u 2021. odnosi se na obveze za zajmove od međunarodnih organizacija. Analitički prikaz ovih zajmova daje se u Tablici 14.

**Tablica 14.**

|  |  |  |  |  |  |
| --- | --- | --- | --- | --- | --- |
| **Red. broj** | **Namjena** | **Banka** | **Valuta** | **Stanje obveza na dan 31.12.2021.** | **Stanje obveza na 31.12.2021. u kunama** |
| 1. | F/P 01351-003-001 - Projekt obnove zdravstvene infrastrukture | CEB | EUR | 1.950.000,00 | 14.658.481,50 |
| 2. | F/P 01456-004-001 - Projekt obnove i izgradnje školskih objekata u RH | CEB | EUR | 2.014.240,00 | 15.141.384,50 |
| 3. | F/P 01498-003-002 - Projekt izgradnje objekata komunalne i društvene infrastrukture na hrv. otocima | CEB | EUR | 245.000,00 | 1.841.706,65 |
| 4. | F/P 01498-004-002 - Projekt izgradnje objekata komunalne i društvene infrastrukture na hrv. otocima | CEB | EUR | 3.086.400,00 | 23.200.993,49 |
| 5. | F/P 01498-005-002 - Projekt izgradnje objekata komunalne i društvene infrastrukture na hrv. otocima | CEB | EUR | 808.800,00 | 6.079.887,10 |
| 6. | F/P 01498-006-002 - Projekt izgradnje objekata komunalne i društvene infrastrukture na hrv. otocima | CEB | EUR | 921.915,20 | 6.930.193,28 |
| 7. | F/P 01498-007-002 - Projekt izgradnje objekata komunalne i društvene infrastrukture na hrv. otocima | CEB | EUR | 1.485.546,00 | 11.167.101,82 |
| 8. | F/P 01511-002-002 - Projekt "Istraživanje, obnova i revitalizacija kulturne baštine Ilok - Vukovar - Vučedol" | CEB | EUR | 1.047.000,00 | 7.870.476,99 |
| 9. | F/P 01511-003-002 - Projekt "Istraživanje, obnova i revitalizacija kulturne baštine Ilok - Vukovar - Vučedol" | CEB | EUR | 1.448.000,00 | 10.884.862,16 |
| 10. | F/P 01511-004-002 - Projekt "Istraživanje, obnova i revitalizacija kulturne baštine Ilok - Vukovar - Vučedol" | CEB | EUR | 4.560.000,00 | 34.278.295,20 |
| 11. | F/P 01511-005-002 - Projekt "Istraživanje, obnova i revitalizacija kulturne baštine Ilok - Vukovar - Vučedol" | CEB | EUR | 1.635.200,70 | 12.292.081,65 |
| 12. | F/P 01576-002-002 - Projekt financiranja zdravstvenih ustanova u RH | CEB | EUR | 5.640.000,00 | 42.396.838,80 |
| 13. | F/P 01576-003-002 - Projekt financiranja zdravstvenih ustanova u RH | CEB | EUR | 9.826.465,60 | 73.867.212,41 |
| 14. | F/P 01751-001-001 - Projekt "Financiranje vodno-komunalne infrastrukture" | CEB | EUR | 8.400.000,00 | 63.144.228,00 |
| 15. | F/P 01751-002-001 - Projekt "Financiranje vodno-komunalne infrastrukture" | CEB | EUR | 2.089.285,75 | 15.705.516,16 |
| 16. | F/P 01751-003-000 - Projekt "Financiranje vodno-komunalne infrastrukture" | CEB | EUR | 6.750.000,00 | 50.740.897,50 |
| 17. | F/P 01751-004-000 - Projekt "Financiranje vodno-komunalne infrastrukture" | CEB | EUR | 7.500.000,00 | 56.378.775,00 |
| 18. | LD 01845-001-000 - Projekt zaštite od poplava | CEB | EUR | 2.985.000,00 | 22.438.752,45 |
| 19. | LD 01845-002-000 - Projekt zaštite od poplava | CEB | EUR | 6.692.255,55 | 50.306.822,65 |
| 20. | LD 01845-003-000 - Projekt zaštite od poplava | CEB | EUR | 4.400.000,00 | 33.075.548,00 |
| 21. | LD 01845-004-000 - Projekt zaštite od poplava | CEB | EUR | 8.208.333,34 | 61.703.437,13 |
| 22. | LD 01845-005-000 - Projekt zaštite od poplava | CEB | EUR | 8.796.366,67 | 66.123.783,64 |
| 23. | LD 2056-001-000 - Podrška mjerama u Republici Hrvatskoj, povezanih s pandemijom bolesti COVID-19 – instrument financiranja javnog sektora | CEB | EUR | 150.000.000,00 | 1.127.575.500,00 |
| **UKUPNO** |  | **CEB** | **EUR** | **240.489.808,81** | **1.807.802.776,09** |
| 24. | 74500-HR FSL (PAL2) - Drugi programski zajam za prilagodbu | IBRD | EUR | 5.000.000,00 | 37.585.850,00 |
| 25. | 74530-HR FSL - Projekt unutarnje vode | IBRD | EUR | 8.513.422,12 | 63.996.841,36 |
| 26. | 74710-HR FSL - Projekt modernizacije Porezne uprave | IBRD | EUR | 585.285,46 | 4.399.690,30 |
| 27. | 75980-HR IFL FS - Projekt unapređenja hitne medicinske pomoći i investicijskog planiranja u zdravstvu | IBRD | EUR | 11.250.902,97 | 84.574.950,28 |
| 28. | 76400-HR IFL FS - Projekt zaštite od onečišćenja voda na priobalnom području 2 | IBRD | EUR | 12.415.801,90 | 93.331.693,57 |
| 29. | 78460-HR IFL FS DPL - Zajam za razvojnu politiku u fiskalnom, socijalnom i financijskom sektoru | IBRD | EUR | 200.000.000,00 | 1.503.434.000,00 |
| 30. | 78880-HR IFL FS - Projekt potpore pravosudnom sektoru | IBRD | EUR | 16.702.650,32 | 125.556.661,91 |
| 31. | 80210-HR IFL FS - Projekt integracije u EU Natura 2000 | IBRD | EUR | 12.620.684,16 | 94.871.828,35 |
| 32. | 80630-HR IFL FS ERDPL - Zajam za razvojnu politiku gospodarskog oporavka | IBRD | EUR | 150.000.000,00 | 1.127.575.500,00 |
| 33. | 80860-HR IFL FS - Projekt implementacije integriranog sustava zemljišne administracije | IBRD | EUR | 10.309.987,57 | 77.501.929,26 |
| 34. | 82580-HR IFL FS - Drugi projekt tehnologijskog razvoja | IBRD | EUR | 3.629.767,39 | 27.285.578,53 |
| 35. | 83640-HR IFL FS ERDPL 2 - Drugi zajam za razvojnu politiku gospodarskog oporavka | IBRD | EUR | 150.000.000,00 | 1.127.575.500,00 |
| 36. | 83650-HR IFL FS - Program poboljšanja kvalitete i djelotvornosti pružanja zdravstvenih usluga | IBRD | EUR | 50.500.225,19 | 379.618.777,79 |
| 37. | 87490-HR IFL FS - Projekt modernizacije i restrukturiranja cestovnog sektora | IBRD | EUR | 13.619.821,52 | 102.382.513,74 |
| 38. | 89000-HR IFL FS - Dodatno financiranje Projekta implementacije integriranog sustava zemljišne administracije | IBRD | EUR | 13.795.320,59 | 103.701.770,08 |
| 39. | 90570-HR IFL FS - Projekt učinkovitog pravosuđa za bolje poslovno okruženje | IBRD | EUR | 5.588.000,00 | 42.005.945,96 |
| 40. | 91270-HR IFL FS - Projekt oporavka nakon potresa i jačanja pripravnosti javnog zdravstva | IBRD | EUR | 2.000.000,00 | 15.034.340,00 |
| 41. | 91350-HR IFL FS - Zajam za razvojnu politiku za odgovor na krizu i podršku oporavku | IBRD | EUR | 275.900.000,00 | 2.073.987.203,00 |
| **UKUPNO** | | **IBRD** | **EUR** | **942.431.869,19** | **7.084.420.574,12** |
|  |  |  |  |  |  |
| **SVEUKUPNO** | | | **EUR** | **1.182.921.678,00** | **8.892.223.350,21** |

Bilješka 27.

AOP 220 Obveza za kredite i zajmove od institucija i tijela EU

Na dan 31. prosinca 2021. stanje obveza u iznosu od 12.542.029.309 kune odnosi se na stanje obveze za zajmove Europske investicijske banke (EIB) i privremene potpore Europske komisije radi smanjenja rizika od nezaposlenosti u izvanrednoj situaciji nakon izbijanja bolesti COVID-19 (SURE). Analitički prikaz ovih zajmova daje se u Tablici 15.

**Tablica 15.**

|  |  |  |  |  |  |
| --- | --- | --- | --- | --- | --- |
| **Red. broj** | **Namjena** | **Banka** | **Valuta** | **Stanje obveza na dan 31.12.2021.** | **Stanje obveza na 31.12.2021. u kunama** |
| 1. | FINo. 22.165 - Projekt "Obnove komunalne infrastrukture na područjima od posebne državne skrbi" (5 tranši) | EIB | EUR | 14.930.226,24 | 112.233.048,78 |
| 2. | FINo. 22.881 - Okvirni višesektorski zajam za komunalnu infrastrukturu za Projekt - "Integralni razvoj lokalne zajednice" (6 tranši) | EIB | EUR | 54.553.333,48 | 410.086.681,84 |
| 3. | FINo. 25.749 - Projekt sufinanciranja EU IPA ISPA 2007-2011. (5 tranši) | EIB | EUR | 162.093.040,58 | 1.218.480.941,86 |
| 4. | FINo. 31.146 - Projekt razvoja infrastrukture na otocima i u priobalju (1 tranša) | EIB | EUR | 5.600.000,02 | 42.096.152,15 |
| 5. | FINo. 31.176 - Projekt "Financiranje vodno-komunalne infrastrukture" (4 tranše) | EIB | EUR | 24.274.333,81 | 182.474.293,89 |
| 6. | FINo. 84.395 - Projekt nacionalnog sufinanciranja EU fondova u razdoblju od 2014. - 2020. godine (2 tranše) | EIB | EUR | 297.000.000,00 | 2.232.599.490,00 |
| 7. | FINo. 89.118 - Projekt nacionalnog sufinanciranja EU fondova u razdoblju od 2014. - 2020. godine / B (1 tranša) | EIB | EUR | 90.000.000,00 | 676.545.300,00 |
| **UKUPNO** | | **EIB** | **EUR** | **648.450.934,13** | **4.874.515.908,51** |
|  |  |  |  |  |  |
| 8. | Privremena potpora radi smanjenja rizika od nezaposlenosti u izvanrednoj situaciji nakon izbijanja bolesti COVID-19 (SURE) - I. tranša | EK | EUR | 340.000.000,00 | 2.555.837.800,00 |
| 9. | Privremena potpora radi smanjenja rizika od nezaposlenosti u izvanrednoj situaciji nakon izbijanja bolesti COVID-19 (SURE) - II. tranša | EK | EUR | 170.000.000,00 | 1.277.918.900,00 |
| 10. | Privremena potpora radi smanjenja rizika od nezaposlenosti u izvanrednoj situaciji nakon izbijanja bolesti COVID-19 (SURE) - III. tranša | EK | EUR | 510.000.000,00 | 3.833.756.700,00 |
| **UKUPNO** | | **EK** | **EUR** | **1.020.000.000,00** | **7.667.513.400,00** |
|  |  |  |  |  |  |
| **SVEUKUPNO** | | | **EUR** | **1.668.450.934,13** | **12.542.029.308,51** |

Bilješka 28.

AOP 221 Obveze za zajmove od inozemnih vlada u EU

Stanje na 1. siječnja 2021. u iznosu od 1.960.881 kuna (260.170,73 EUR) odnosi se na obveze za zajmove Kraljevine Belgije.

Stanje na dan 31. prosinca 2021. iznosi 264.477.331,80 kuna, a uključuje obveze na zajmove Kraljevine Belgije te u 2021. obvezu za zajam u iznosu od 262.800.967,33 kuna koji se odnosi na zajam koji je 1956. godine odobren Narodnoj banci Jugoslavije, a čiji je dio temeljem sporazuma o preuzimanju duga po Pariškom klubu prema vjerovniku Saveznoj Republici Njemačkoj, preuzela Republika Hrvatska u iznosu od originalno 68.376.000 DEM beskamatno s dospijećem 10.3.2055.

**Tablica 16.**

|  |  |  |  |  |  |
| --- | --- | --- | --- | --- | --- |
| **Red. broj** | **Namjena** | **Banka** | **Valuta** | **Stanje obveza na dan 31.12.2021.(org.val.)** | **Stanje obveza na 31.12.2021. u kunama** |
| 1. | Kraljevina Belgija Loan |  | EUR | 223.004,73 | 1.676.364,47 |
| 2. | Paris Club - 2055 |  | EUR | 34.960.093,67 | 262.800.967,33 |
| **UKUPNO** |  |  | **EUR** | **35.183.098,40** | **264.477.331,80** |

Bilješka 29.

AOP 228 Odgođeno plaćanje rashoda i prihodi budućih razdoblja

Od ukupnog iznosa evidentiranog na 31. prosinca 2021. u iznosu od 854.265.485 kuna, najznačajniji iznosi odnose se na premiju na obveznice u iznosu od 782.305.090,42 kuna i na premiju za instrument SURE Europske unije.

Bilješka 30.

AOP 253 i 254 Izvanbilančni zapisi

Na dan 31. prosinca 2021. na izvanbilančnim zapisima evidentiran je iznos od 48.224.809.355,16 kuna, a odnosi se na izvanbilančnu evidenciju:

* jamstava 25.124.660.566,71
* međunarodnih zajmovi danih uz državno jamstvo 23.096.717.182,73
* potencijalne obveze po sudskim sporovima Ministarstva financija

- bivšeg Fonda za naknadu oduzete imovine 3.431.605,72

Podaci o potencijalnim obvezama po sudskim sporovima razvrstani prema organizacijskoj klasifikaciji državnog proračuna daju se u Dodatku 1. Iskazani su u financijskim izvještajima proračunskih korisnika državnog proračuna razine 11, pa se stoga ne iskazuju u financijskom izvještaju državnog proračuna (razina 13).

**Obvezne Bilješke uz Bilancu**

Pravilnikom o izmjenama Pravilnika o financijskom izvještavanju u proračunskom računovodstvu iz prosinca 2018. (Narodne novine, br. 112/18) izmijenjen je sadržaj obveznih Bilješki uz Bilancu na način da sadrže:

1. Popis ugovornih odnosa i slično koji uz ispunjenje određenih uvjeta, mogu postati obveza ili imovina (dana kreditna pisma, hipoteke i slično) i
2. Popis sudskih sporova u tijeku – sadrži sažeti opis prirode spora, procjenu financijskog učinka koji može proisteći iz sudskog spora kao obveza ili imovina te procijenjeno vrijeme odljeva ili priljeva sredstava, i iskazuju se u tablicama.

Popisi iz točke 1. i 2. daju se u privitku.

# BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA

Bilješka 1.

U Obrascu P-VRIO evidentirane su sljedeće promjene:

AOP 010 Promjene u vrijednosti (revalorizacija) financijske imovine

|  |  |  |  |
| --- | --- | --- | --- |
| **Opis knjiženja** | **Iznos** | **smanjenje/ povećanje** | **AOP** |
| Vrijednosno usklađenje imovine - zajmovi trgovačkim društvima u JS za međunarodne zajmove - dug | -20.358,20 | **smanjenje** vrijednosti imovine | 013 |
| Vrijednosno usklađenje imovine - zajmovi trgovačkim društvima u JS za međunarodne zajmove - dug Ekoplus | -64.928,54 | smanjenje vrijednosti imovine | 013 |
| Vrijednosno usklađenje imovine - zajmovi trgovačkim društvima u javnog sektora- dug | -63.206,21 | smanjenje vrijednosti imovine | 013 |
| Vrijednosno usklađenje imovine - zajmovi trgovačkim društvima izvan javnom sektoru- dug | -8.355.646,92 | smanjenje vrijednosti imovine | 013 |
| Vrijednosno usklađenje imovine - zajmovi trgovačkim društvima izvan javnog sektora- dug | -63.130,59 | smanjenje vrijednosti imovine | 013 |
| Vrijednosno usklađenje imovine - zajmovi županijskim proračunima za međunarodne zajmove - dug | -191.272,09 | **smanjenje** vrijednosti imovine | 013 |
| Vrijednosno usklađenje imovine - zajmovi ostalim izvanproračunskim korisnicima DP - dug | -122.057,35 | **smanjenje** vrijednosti imovine | 013 |
| Vrijednosno usklađenje imovine - zajmovi gradskim proračunima za međunarodne zajmove - dug | -25.155.750,00 | **smanjenje** vrijednosti imovine | 013 |
| Vrijednosno usklađenje imovine -ostali inozemni vrijednosni papiri - dugoročni | 2.034.942,58 | **povećanje** vrijednosti imovine | 014 |
| Vrijednosno usklađenje imovine -dionice i udjeli - članski kapital IBRD | 13.419.366,22 | **povećanje** vrijednosti imovine | 015 |
| Vrijednosno usklađenje imovine -dionice i udjeli - članski kapital IFC | 11.797.461,84 | **povećanje** vrijednosti imovine | 015 |
| Vrijednosno usklađenje imovine -dionice i udjeli - članski kapital MIGA | 341.936,19 | **povećanje** vrijednosti imovine | 015 |
| Vrijednosno usklađenje imovine -dionice i udjeli - članski kapital EBRD | -450.238,60 | **smanjenje** vrijednosti imovine | 015 |
| Vrijednosno usklađenje imovine -dionice i udjeli - članski kapital CEB | -46.810,97 | **smanjenje** vrijednosti imovine | 015 |
| Vrijednosno usklađenje imovine -dionice i udjeli - članski kapital IDB | 3.245.630,18 | **povećanje** vrijednosti imovine | 015 |
| Vrijednosno usklađenje imovine -dionice i udjeli - članski kapital EIB | -1.568.248,91 | smanjenje vrijednosti imovine | 015 |
| Vrijednosno usklađenje imovine -dionice i udjeli - članski kapital IIC | 51.552,56 | povećanje vrijednosti imovine | 015 |
| Vrijednosno usklađenje imovine | 15.491.988,57 | **povećanje** vrijednosti imovine | 016 |
| Vrijednosno usklađenje imovine | -27.946,46 | **smanjenje** vrijednosti imovine | 016 |
| Vrijednosno usklađenje imovine | -930.822,68 | **smanjenje** vrijednosti imovine | 016 |
| Vrijednosno usklađenje imovine | 7.470,88 | **Povećanje** vrijednosti imovine | 016 |

AOP 035 Promjene u vrijednosti (revalorizacija) obveza

|  |  |  |  |
| --- | --- | --- | --- |
| **Opis knjiženja** | **Iznos** | **smanjenje/ povećanje** | **AOP** |
| Vrijednosno usklađenje obveza - obveze za obveznice - tuzemne | 101.510.850,00 | **smanjenje** vrijednosti obveza | 038 |
| Vrijednosno usklađenje obveza - obveze za obveznice - inozemne | 311.229.569,46 | **smanjenje** vrijednosti obveza | 038 |
| Vrijednosno usklađenje obveza - obveze za zajmove od međunarodnih organizacija - dug | 25.670.891,23 | **smanjenje** vrijednosti obveza | 039 |
| Vrijednosno usklađenje obveza - obveze za zajmove od inozemnih vlada u EU - dug | 5.133,16 | **smanjenje** vrijednosti obveza | 039 |
| Vrijednosno usklađenje obveza - obveze za kredite od kreditnih institucija u JS - dug | 1.259.451,96 | **smanjenje** vrijednosti obveza | 039 |
| Vrijednosno usklađenje obveza - obveze za kredite od tuzemnih kreditnih instit.izvan JS - dug JS - dug | 12.425.007,08 | **smanjenje** vrijednosti obveza | 039 |
| Vrijednosno usklađenje obveza - obveze za kredite od sveučilišta | 6,27 | **smanjenje** vrijednosti obveza | 039 |
| Vrijednosno usklađenje obveza - obveze za trezorske zapise - tuzemne | 25.560.793,78 | **smanjenje** vrijednosti obveza | 038 |
| Vrijednosno usklađenje obveza - obveze za mjenice - članski kapital MIGA | -102.079,53 | **povećanje** vrijednosti obveza | 038 |
| Vrijednosno usklađenje obveza - obveze za kredite i zajmove od institucija i tijela EU - dug | 13.091.047,30 | **smanjenje** vrijednosti obveza | 039 |
| Vrijednosno usklađenje obveza - obveze za kredite i zajmove EK (SURE)- dug | 45.624.600,00 | **smanjenje** vrijednosti obveza | 039 |

**BILJEŠKE UZ IZVJEŠTAJ O RASHODIMA PREMA FUNKCIJSKOJ KLASIFIKACIJI**

Bilješka 1.

U Obrascu RAS-funkcijski iskazani su rashodi razreda 3 i 4 prema funkcijama za koje su utrošeni.

Iznosi navedeni u Obrascu RAS-funkcijski odgovaraju ukupno iskazanim rashodima u Obrascu PR-RAS na AOP-u 146 *Rashodi poslovanja*, umanjenom za iznos na AOP-u 235 *Prijenosi proračunskim korisnicima iz nadležnog proračuna za financiranje redovne djelatnosti*, i AOP-u 344 *Rashodi za nabavu nefinancijske imovine*. Iznos rashoda državnog proračuna iskazan u okviru podskupine 367 *Prijenosi proračunskim korisnicima iz nadležnog proračuna za financiranje redovne djelatnosti* (AOP 235) ne iskazuje se u Izvještaju o rashodima prema funkcijskoj klasifikaciji državnog proračuna s obzirom na to da je iskazan u izvještajima proračunskih korisnika o rashodima prema funkcijskoj klasifikaciji.

U Zagrebu, 28. veljače 2022.

Osoba za kontakt: Anita Šafarić

Telefon: 01/ 4591-143

**POTPREDSJEDNIK VLADE REPUBLIKE HRVATSKE I MINISTAR FINANCIJA**

**dr. sc. Zdravko Marić**